05:00 / 02.02.2015 3451 pdf Ўқиш режими + -\nАллоҳга У зотнинг улуғлигига муносиб ҳамду санолар бўлсин!\nПайғабарларнинг афзали Муҳаммад Мустафога мукаммал ва тугал саловоту саломлар бўлсин!\nБизнинг диний ҳаётимизда узоқ давом этган саводсизлик ҳамда илмий муҳитдан четда қолиш оқибатида Аллоҳ Субҳанаҳу ва Таолонинг динини ўрганиш қоидаларини, кўпгина илмий услубларни унутганмиз десак, муболаға бўлмайди.\nЭътибор берадиган бўлсак, барча соҳаларда, айниқса диний - илмий жабҳаларда фақат оғзаки гап-сўзга эътимод қилиниши, ҳаттоки диний хизматда юрган илм доирасидаги кишиларнинг ҳам асл диний манбалардан, китоблардан узоқликлари, бирор китобни қунт билан аввалидан охиригача ўқиб чиқиш умуман йўқолиб бораётганлиги кўп афсусланарли ҳолдир.\nНатижада, чуқур илмий таҳлил йўқолиб бормоқда, саводсизлик кўпаймоқда.\nАна шуларни эътиборга олиб, Аллоҳ имкон берганича, нафақат диёримизда, балки бутун Ислом оламидаги энг мўътабар уламоларимиздан бири, ҳадис илми бўйича мўминларнинг амири лақабини олган буюк ватандошимиз Имом Бухорийнинг «Ал-Адаб Ал-Муфрад» деб номланган китобларини тўлиқ ўрганиб чиқишга қарор қилдик.\nАллоҳ таолонинг раҳмати бўлсин, отамиз бундан ўттиз олти йил аввал Тошкентга бориб қайтганларида «диний идора чоп қилибди» дея териларига сиғмай хурсанд бўлган ҳолларида бир китобни олиб келдилар. Кейин бизга бу китоб имом Бухорийнинг иккинчи бош асарлари экани ва ундаги ҳадислар ҳақида маълумотлар ҳам бердилар.\n«Ал-Адаб ал-Муфрад» билан шу тарзда танишиб олгандан кейин ёлғиз қолганда уни қўлга олиб билганча ўқиб яхши тушуна олмай хуноб ҳам бўлинган эди. Аммо бу китобни қунт билан ўқиб чиққан ёки ўқиётган киши ҳақида хабар эшитмаган эдик.\nКейинроқ, Ислом маъҳади ва диний идорада ишлаб юрганимизда «ҳашар таржима» учун кўпчиликка бу китобнинг ҳадислари тақсимланиб берилди. Ҳар ким қўлидан келганича таржимани ҳам қилди. Аммо бир фурсатдан кейин таржималар яхши чиқмагани ҳақида хабар тарқалди. Шу билан бирга ҳеч кимга ўтмай қолган таржимаси қайтариб ҳам берилмади.\nҲижратдан қайтиб келганимиздан сўнг турли муносабатлар ила мўмин – мусулмонларнинг уйларида бўладиган суҳбат ва ўтиришларда иштирок этишга тўғри келди. Одатда бу каби йиғинларда турли ёшдаги ва савиядаги кишилар жамланган бўлиб, илмли кишилардан суҳбат қилиб беришлари сўралиши одат тусига кириб қолган эди.\nИкки-уч соат чамаси давом этадиган мазкур ўтиришларнинг 15-20 дақиқаси бирор тўғри келган мавзудаги ваъзга ёки савол жавобларга бағишланар эди.\nБир ўтиришдаги саволлар иккинчисида ҳам такрорланар, ваъзлар ҳам шунга ўхшаш ҳолатда эди. Мазкур вақтдан ва имкониятдан унумли фойдаланса бўларди деган фикр хаёлни ўзига тортиб турарди.\nОхири бирор китобни ўқиб таржима қилса яхши бўлар деган қарорга келдим. Ўйлаб, суриштириб, чамалаб кўриб энг фойдали иш «Ал-Адаб ал-Муфрад»ни таржима ва шарҳ қилиш жуда зарур деган фикр ғолиб чиқди.\nШу билан бирга қилинадиган таржима ва шарҳни овоз ёзиш асбоблари орқали ёзиб ҳам бориш кераклиги ёдга келди.\nБемалол ўтадиган суҳбатларга «Ал-Адаб ал-Муфрад»нинг Тошкент босмасини ва овоз ёзиш жиҳозини олиб борадиган бўлдим. Бу услуб кўпчиликка ёқиб тушди.\nАста - секин бу услуб одат тусига кириб қолди. Суҳбат ўтадиган хонадон соҳиблари ҳам суҳбатлар овозини ёзиб оладиган бўлишди. Ёзувлар ҳам тарқала бошлади.\nКўпчилик мазкур ёзувларни эшитиб ташаккур ҳамда фикр мулоҳазаларини ҳам айта бошлади. Баъзи имом домлаларимиз, аҳли илмларимиз ҳадиси шарифларнинг арабча матни ўқилиб сўнгра таржима ва шарҳ бўлгани жуда ҳам уларга қўл келаётганини айтдилар.\nАфсуски, бу ишнинг боланиш тарихини қайд қилмаган эканмиз. Аммо у беш йил чамаси давом этди. Бу хайрли иш 2005 йил охирлари, 2006 йил бошларида ниҳоясига етди.\nБу орада мухлис кишиларимиз «Ал-Адаб ал-Муфрад»нинг шарҳи ила овозли нусхасини юқори савияда таҳрир қилиб яхлит ҳолатга келтириш йўлида анча меҳнат қилдилар. Тушиб ёки йўқолиб қолган ҳадислар таржимаси ва шарҳини камина ходимингизни қистаб юриб тўлдириш ва тартибга солиш ишларини амалга оширдилар. Уларнинг ихлос ила амалга оширган ишлари «Ал-Адаб ал-Муфрад»нинг қирқ беш соатли овоз нусахасини тайёрлаш ила охирига етди. Аллоҳ таоло уни ҳаммамиз учун фойдали қилсин!\n«Ал-Адаб ал-Муфрад»ни овозли таржима ва шарҳини қилиш жараёнида ҳам баъзи муҳтарам кишиларимиз агар бу овозли ёзувларни қоғозга тушириш ишлари бўлса хизматга тайёр эканликларини айтишган эди. Кейинчалик, бу фикр пишиб етилди. Ишни бошлаш ҳақида маслаҳат очилган пайтнинг ўзида унга боғлиқ кишиларимиздан бирлари аллақачон оғзаки шарҳни қоғозга туширишни бошлаганлари ҳақидаги хабарни айтди.\nАллоҳ таолонинг Ўзидан ёрдам сўраган ҳолимизда бу хайрли ишни бошладик. «Ал-Адаб ал-Муфрад»нинг арабча матнини қўйиб, кейин сўзма–сўз таржима ва шарҳ қилишни режалаштирдик. Бунда, албатта, овоз нусханинг ўзи билан кифояланиш кўзланган мақсадга мувофиқ бўлмаслиги эътиборидан кўпгина қўшимчалар қилишни кўзладик.\nЧет элдаги замондош катта уламолардан баъзилари оғзаки айтилган гапларни қоғозга туширишдан ва ўқувчига мослаб тайёрлашдан кўра янгитдан ёзган осонроқ деган гапни ёзганида ўқиб ажабланган эдим.\nКим табиб, бошига тушган табиб деганларидек, бу иш давомида мазкур олимнинг гапи бежиз эмаслигини англаб етилди. Бир маънони оғзаки ифода этиш билан ёзма ифода этиш орасида катта фарқ бор экан. Оғзаки баён вақтида кўп нарсалар аниқ ёритилмай қолиб кетар экан.\nАлбатта, кўпчилик ҳузурида гапираётган одамнинг чуқур ва аниқ таҳлил қилишга фурсати бўлмайди. Шу сабаб баъзи нарсалар охиригача айтиб ўтилмайди. Кўйингки, бунга ўхшаш мулоҳазалар кўп бўлади.\n«Ал-Адаб ал-Муфрад»ни қоғозга тушириш жараёнида кўпгина нуқсон ва камчиликларимизни ўз кўзимиз билан кўрдик. Баъзи жумла ва сўзларни қайта-қайта кўришга, таҳлил қилишга мажбур бўлдик. Турли ҳадис китоблари шарҳларини узундан узоқ варақлаш ва қайта-қайта ўқишга тўғри келди. Оғзаки таржима ва шарҳда йўл қўйилган хатоларни тўғрилаш насиб этди.\nШу билан бирга турли қўшимча маълумотлар тақдим этилди. Бошқа китобларни ёзиш жараёнида олинган тажрибалар ишга солинди. Ҳаммамиз учун керакли бўлган илмий моддалар тартибли равишда қўшилди. Натижада, ёзма шарҳ оғзаки шарҳдан беш баробарга кўпайди.\nОхири Аллоҳ таолонинг ёрлами ила қўлингиздаги китоб ёриқ дунё юзини кўрди. Уни яхши умидлар ила «Одоблар хазийнаси» деб номладик. Зотан унда набавий одобларнинг катта мажмуаси жамлангандир.\nБу масъулиятли ва машаққатли ишда бизга ёрдамчи бўлган барча азизларга чин қалбдан ташаккурлар изҳор қиламиз ва уларнинг ҳақларига дуои хайрлар қиламиз.\nАллоҳ таолонинг Ўзи бу камтарона амални даргоҳида қабул айласин ва Ислом ҳамда мусулмонлар учун фойдали бўлишини насиб этсин!\nБу ишнинг осон кўчиши ва фойдали бўлишини Ўзи таъминлаган бўлсин!\n«Кўпинча улов миниб ўқ отгани чичиб турар эди. У кишига ҳамроҳ бўлганим давомида ўқлари мўлжалга тегмай қолганини фақат икки марта кўрганман. Бошқа барчаси тегарди.\nМажлисда ҳозир бўлганлардан гапнинг фаҳмига етганлари, бу одам билиб турибди, дейишарди. Бошқалари эса, Имом Бухорий ожизлик, нуқсон ва ҳафтафаҳмлик нисбатини беришар эди.\nАҳмад ибн Сайёр Марвазий:\n«Муҳаммад ибн Исмоил ибн Иброҳим ибн Муғийра Жўъфий Абу Абдуллоҳ илм талаб қилди. Одамлар ила мажлис қурди. Ҳадис излаб сафар қилди ва унда моҳир бўлди. У гўзал маърифатли, яхши ҳофизали эди ва фақиҳлик ҳам қиларди».\n«Менимча, аҳли исломлар барчаси жамланиб Муҳаммад ибн Исмоилга ўхшаш яна бир кишини таъйин қилмоқчи бўлсалар эплай олмайдилар».\nАмр ибн Алининг асҳоблари у билан бир ҳадисни музокара қилдилар. У бу ҳадисни билмайман, деди. Улар бундан масрур бўлиб Амр ибн Алининг олдига югирдилар ва унга:\n«Муҳаммад ибн Исмоил билмайдиган ҳадис, ҳадис эмас», деди.\nАбу Маъшар Ҳамдавайҳ ибн Хаттоб:\n«Муҳаммад ибн Исмоил Ироқдан охирги марта келганда уни жуда кўп одамлар кутиб олдилар ва издиҳом катта бўлиб кетди ва унга яхшиликда муболаға қилишди. Унинг ўзига одамларнинг унга икром ва яхшилик кўрсатиши ҳақида айтилганда, «Басрага кирган кунимизни кўрганингизда эди», деди.\n«Олтмиш йилдан бери кўзим билан Муҳаммад ибн Исмоилдан кўра фақиҳроқ, парҳезгорроқ ва дунёда зоҳидроқ одамни кўрмадим», деган.\n«Муҳаммад ибн Исмоил Абдуллоҳ ибн Мунийрнинг ҳузуридан тураётганда у:\nЯҳъя ибн Жаъфар айтади:\n«Агар қудратим етса, Муҳаммад ибн Исмоилнинг умрини зиёда қилар эдим. Менинг ўлимим, бир кишининг ўлими бўлади. Муҳаммад ибн Исмоилнинг ўлими илмнинг кетишидир».\n«Ким Муҳаммад ибн Исмоил ҳақида бирор номаъқул нарса айтса, мендан унга минг маънат бўлсин!»\n«Муҳаммад ибн Исмоилга ўхшаганини кўрмаганман. Муслим ҳофиз Муҳаммад ибн Исмоилга ета олмаган. Абу Заръа ва Абу Ҳотимларни Муҳаммад ибн Исмоил нима деса эшитиб, ёнбошида ўтирганларини кўрганман.\nУнга Муҳаммад ибн Яҳъянинг қиссаси айтилганда:\n«У Ким-у, Муҳаммад ибн Исмоил ким? Муҳаммад ибн Исмоил умматлардан бир уммат бўлган. У Муҳаммад ибн Яҳъядан бу нарсада, бу нарсада илмли бўлган. Муҳаммад ибн Исмоил ўта диндор ва фозил бўлган. Барча ишларни яхшилаб қилган», деди.\n«Билки, Бухорийнинг олий мақоми ва бу илмда ўз тенгдошлари ва ўхшашларидан пешқадам эканлиги ўтган ва қолган замондаги барчанинг иттифоқидир. Унинг фазли учун уни мақтаган ва яхшиликларини тарқатганларнинг кўпи унинг кўзга кўринган шайхлари ва машҳур шерикларидир.\nХатиб Боғдодий у кишининг ўзларидан ривоят қилади:\n«Ўн саккиз ёшга етганимда саҳоба ва тобеъинларнинг масалаларини ва қавлларини тасниф қила бошладим. Бу Убайдуллоҳ ибн Мусонинг даврида бўлган эди. Ўша пайтда «Китобут Тарих»ни Расулуллоҳ соллаллоҳу алайҳи васалламнинг қабрлари ёнида ойдин кечаларда тасниф этдим».\nАбу Аҳмад ал-Ҳоким «Китобул куний»да:\n«Муҳаммад ибн Исмоилнинг Тарих китоби олдига тушадиган китоб йўқ. Ундан кейин тарих, исмлар ва кунялар бўйича бирор китоб ёзганлар ундан беҳожат бўлмаганлар. Улардан баъзилари, Абу Заръа, Абу Ҳотим ва Муслимларга ўхшаб уни ўзига нисбат берган. Кимдир ундан ривоят қилган. Аллоҳ у кишини раҳмат қилсин, ўзлари аслларнинг аслидир».\n7. Ал-Қироату холфал имом.\nБир ой ўтмасдан Тоҳирийларнинг арми келиб волий Холид ибн Аҳмад Зўҳлийнинг урғочи эшакка таскари миндириб сазойи қилинди.\n«Табақотуш шофеъийя» китобида Муҳаммад ибн Абу Ҳотимдан қуйидагилар ривоят қилинади:\n«Ғолиб ибн Жаброил – Имом Бухорий уйида турган кишидан «Абу Абдуллоҳ бизникида бир неча кун турди. Кейин бемор бўлиб қолди. Беморлик оғирлашганда Самарқанд волийсининг элчиси келиб, у кишини чиқишини сўради. (Аҳли Самарқанд Имом Бухорийни ўз шаҳарларига келишларини илтимос қилишган эди.)\nАбдулвоҳид Ибн Одам Тавовусий айтади:\n«Расулуллоҳ соллаллоҳу алайҳи васалламни тушда кўрдим. У зот билан бир тўп саҳобалари ҳам бор. У зот бир ерда турибдилар. Салом берган эдим, алик олдилар.\nБу ҳақда Валиюллоҳ Деҳлавий қуйидагиларни айтади:\n«Аҳли ҳадислар ҳадис илмини девонга киритиб тасниф қилганларида уни тўрт фандан иборат қилишган.\nИмом Бухорий ўзларининг «Жомеъус Саҳиҳ» китобларида фақатгина саҳиҳ ҳадисларга эътиод қилганлари ҳақида гаплар керагидан ҳам кўп. Бу ҳақиқатни у кишининг ўзлари очиқ – ойдин айтганлар ва бошқа уламоларни бу гапни қўллаб – қувватлаганлар.\n«Муҳаммад ибн Исмоил Бухорийнинг «Жомеъ» китобимга саҳиҳдан бошқани киритмадим. Чўзилиб кетмасин дес саҳиҳларни ҳам тарк қилдим» деганини эшитдим».\nИмом Дора Қутний ёзади:\n«Агар Бухорий бўлмаганида Муслим кетмасди ҳам, келмасди ҳам. Муслим нима қилган? Фақатгина Бухорийнинг китобини олиб, унинг асосида баъзи ҳадисларни чақарган ва баъзи зиёдалар киритган, холос».\n05:00 / 09.03.2017 6024\n05:00 / 09.03.2017 5431\n571 10:40 / 29.10.2021\n2447 05:00 / 02.02.2015\n828 10:33 / 02.05.2021


hidoyat.uz – “Мовароуннаҳр” нашриётининг сайти - Савобли ишларга шошилайлик\nСавобли ишларга шошилайлик\nАллоҳ таоло Қуръони каримнинг бир неча оятларида биз бандаларини хайрли ва эзгу ишлар қилишга тарғиб этиб: “Раббингиздан (бўлувчи) мағфиратга ва кенглиги осмонлару Ерга тенг, тақводорлар учун тайёрлаб қўйилган жаннат сари (солиҳ амаллар қилиш билан) шошилингиз!” (Оли Имрон, 133), деб марҳамат қилган.\nИслом динида энг гўзал амаллардан ҳисобланадиган, мусулмонларнинг бир-бирларига бўлган муҳаббатларини зиёда қиладиган бу салом беришдир. Биринчи бўлиб салом беришда ҳам Пайғамбаримиз (соллаллоҳу алайҳи ва саллам)дан ўтадиган киши бўлмаган. Ҳатто баъзи саҳобалар Расулуллоҳ (соллаллоҳу алайҳи ва саллам)дан аввал у зотга салом берамиз, деб панароқ жойларда кутиб турардилар. Лекин Пайғамбаримиз (алайҳиссалом) уларга биринчи бўлиб салом берардилар.\nСаодат асрида яшаган зотларнинг ҳаётларини эсласак, уларнинг ҳам хайрли ишларда бир-бирлари билан мусобақалашганларига гувоҳ бўламиз. Ҳаётлик пайтларидаёқ жаннат башоратини қўлга киритган, яхшилик қилишда умматнинг пешқадамларидан бўлган икки буюк зот – Абу Бакр Сиддиқ ва Умар (розияллоҳу анҳумо)лар ҳам яхшиликда ким ўзарга бир-бирлари билан мусобақалашардилар. Ҳазрат Умар (розияллоҳу анҳу) айтади: “Абу Бакр Сиддиқ ҳар бир ишда мулойимликни ва иложи борича бошқаларга билдирмасликни яхши кўрардилар. Мен эса, ҳар бир ишда ошкораликни, кўпчилик ўрнак олсин деб, уларга билдириб қўйишни ёқтирардим.\nМадинадаги бир хонадонга ҳар куни тунда бориб, уй эгаларига яхшилик қилиб келардим. Яхшилик қилишда пешқадам бўлдим, деб хурсанд эдим. Кунларнинг бирида яна ўша хонадонга бордим ва идишдаги овқатни кўриб, ҳайрон қолдим. Бу ерга мендан аввал келиб, яхшилик қилган киши ким экан, деб ўйлаб қолдим ва буни билиш учун кутиб турдим. Не кўз билан қарайки, яхшилик қилишда мендан ўзиб кетган инсон Абу Бакр (розияллоҳу анҳу) эди. У зот мендан аввал бу хонадонга келиб, ҳеч кимга билдирмасдан яхшилик қилаётган экан”.\nҲазрат Умар (розияллоҳу анҳу) яна айтади: “Биз бир куни тунда Расул (алайҳиссалом) билан бирга инсонларнинг ҳолларидан хабар олиш учун кўчага чиқдик. Бир жойга етганимизда Расулуллоҳ (соллалоҳу алайҳи ва саллам) дам олишни хоҳладилар. Ўша ердаги уйнинг деворига суяниб дам олдик. Билсак, у Абдуллоҳ ибн Масъуд (розияллоҳу анҳу)нинг уйлари экан. Дам олаётганимизда уй ичидан жуда чиройли овозда тиловат қилинаётганини эшитдик. Тиловат тугагач, Расулуллоҳ (соллаллоҳу алайҳи ва саллам) бизга қараб: “Аллоҳга қасамки, Абдуллоҳ ибн Масъудга жаннат вожиб бўлди. Бу хушхабарни унга етказинглар”, дедилар. Шундан сўнг уйимизга қайтдик. Уйга боргач, кўзимга уйқу келмади. Абдуллоҳ (розияллоҳу анҳу)га хушхабарни биринчи бўлиб етказай, деб бомдоддан олдин уникига шошилдим. Бориб эшикни тақиллатганимда, Абдуллоҳ ибн Масъуд (розияллоҳу анҳу)нинг ўзи менга пешвоз чиқди. “Эй Абдуллоҳ, хурсанд бўл, сенга хушхабар келтирдим”, дедим унга. У сокинлик билан: “Хабар бўлди”, дедилар. “Қандай қилиб, сен қаердан хабар топдинг?” дедим ҳайрон бўлиб. “Абу Бакр Сиддиқ (розияллоҳу анҳу) хабар берди”, дедилар. Шунда мен “Ҳақиқатда, Аллоҳ таоло яхшилик қилишда Абу Бакрни пешқадам қилган экан”, дедим".\nИмом Бухорий ривоят қилган ҳадисда бундай дейилади: “Бир куни Расулуллоҳ (соллаллоҳу алайҳи ва саллам) саҳобалар жамланиб турган жойга чиқиб: “Қиёмат қоим бўлганида инсонлар маҳшаргоҳга йиғиладилар. Баъзи пайғамбарлар у жойга ёлғиз ўзи келади. Баъзи пайғамбарлар битта ҳамроҳ билан, баъзилар эса ундан кўпроқ уммати билан келади. Мен эса, маҳшаргоҳга мағрибу машриқни тўлдирадиган жуда кўп умматларим билан келаман. Мана шу умматимнинг ичидан етмиш мингтаси жаннатга ҳисобсиз киради”, дедилар. Жамланиб ўтирган саҳобаларнинг орасида уй-жойи йўқ, камбағал Уккоша ибн Миҳсан деган саҳоба бор эди. У киши шу пайт ўрнидан туриб: “Эй Аллоҳнинг расули, Аллоҳ таоло мени ҳам ўша етмиш минг умматнинг ичида қилишини сўраб дуо қилинг”, дедилар. Расулуллоҳ (соллаллоҳу алайҳи ва саллам): “Аллоҳим муваффақ қилгин!” деб дуо қилдилар. Шунда саҳобалар бирдан: “Эй Аллоҳнинг расули, мени ҳам дуо қилинг, мени ҳам дуо қилинг”, деб қолишди. Расулуллоҳ (соллаллоҳу алайҳи ва саллам) уларга: “Сизлар учун энди амал қолди, Уккоша яхшилик эгаллашда сизлардан ўзиб кетди”, дедилар.\nЎйлаб кўрадиган бўлсак, яхшилик қилиб, савобларни қўлга киритишда жуда кўп имкониятларга эгамиз. Ўз ҳолатимиздан келиб чиққан ҳолда, ихлосу муҳаббат билан ёндашадиган бўлсак, бизларнинг ҳар бир амалимиз савобга айланади. Кимдир қўли билан, кимдир яхши сўзлари билан буни амалга оширади. Яна кимдир табассуми билан кишилар кўнглини олади. Агар сепаётган атиримизни ҳам мусулмонлар озор чекмасин, доим мен билан ҳамроҳ бўладиган фаришталар озорланмасин, аҳли аёлим, фарзандларим, яқинларим озорланмасин деган яхши ният билан сепадиган бўлсак, мана шу ишимизда ҳам савобларни қўлга киритамиз.\nТошкент шаҳридаги "Новза" жоме масжиди имом-хатиби


15:22 14.12.2016 (Янгиланган 15:45 14.12.2016)\nОлий Мажлис Абдулла Ариповни Ўзбекистон бош вазир лавозимига тасдиқлади.\nТОШКЕНТ, 14 дек – Sputnik. Бугун Тошкентда бўлиб ўтган Олий Мажлис палаталари мажслисида Абдулла Арипов номзоди Ўзбекистон бош вазири лавозимига тасдиқланди.\nПрезидент Шавкат Мирзиёев Ўзбекистон Олий Мажлиснинг қўшма мажлисида бош вазир лавозимига Абдулла Арипов номзодини таклиф қилди. Абдулла Арипов, ўз навбатида, Вазирлар Маҳкамасининг яқин муддатга ва узоқ истиқболга мўлжалланган ҳаракат дастурини тақдим қилди.\nДепутатлар ва сенаторлар орасид ўтказилган овоз бериш натижаларига кўра, Абдулла Арипов Ўзбекистон бош вазири лавозимига тасдиқланди.\nОвоз беришда парламент қуйи палатасидан 150 депутатдан 142 нафари иштирок этди, сенатдан эса 100 депутатдан 92 нафари иштирок этди.\nЭслатиб ўтамиз, Ўзбекистон Либерал Демократик партияси 12 декабрь куни Абдулла Арипов номзодини Ўзбекистон президентига бош вазир лавозимига таклиф этган эди.\nАбдулла Арипов 1961 йилда Тошкентда туғилган. 2002 йилдан бери Ўзбекистон бош вазир ўринбосари лавозимида ишлаб келган. Sputnik Абдулла Ариповнинг ҳақида шу ерда батафсил хабар берган эди.


Увол бўлган ўриклар… « Ўзбекистон Халқ Ҳаракати\n18 April 2019 - 9:29\nҲоким энди пиша бошлаган ўрикларни кесиб ташлашга буйруқ берди.\nСояси ҳам, меваси ҳам одамларнинг жонига оро кираётган дарахтлар ўлимга ҳукм этилди.\nБу ўрикларни Наби ота экканди.\nБир вақтлар сувсизликдан қақраб ётган жойга ўғиллари билан пастликдаги сойга хчархпалак урнатиб сув чиқарганда заранг ердан бирон нарса униб чиқишига ишонмаган одамлар ошкор кулишганди. Аммо қантдак ўриклар амал олиб, шоҳлари мевасини кўтара олмай ерга эгилмасдан мум тишлаб қолишди.\nАслида у бу ўрикларнинг хосилига қараб қолмаган.Иззату –икромда, хожи ота мақомига эришиб кексалик гаштини сурарди. Шаҳар биқинидаги ерга ачинганидангина шу ишга қўл урди.\nКасалхонага олиб боргувчи катта йул четини обод килса ёмонми? Хокимиятдан осонгина рухсат олди.\nМана, бир неча йилда йўл чети яшнаб кетди.\nУ бир текис кўкарган ўрикларига караб завкланиб, шарти кетиб парти колган умр устидан голибона кулди. :\n-Ха, нима? Кексайдим деб оёгимни узатишим керакми? Мана Аллохга шукур, ўриклар хам хосилга кириб колди. Яшашдан мақсад ҳам шуда!\nАммо ота хосилни йиғиб олмас, шу атрофдаги кўп қаватли уйда яшовчиларнинг мураббо, шарбат , қоқи мавсумлари тугагандагина боғдан хабар оларди. Кеч кузда эса уч ўғлини бошлаб қинғир ўсган шоҳларни кесиб буталар, уларни чиройли боғлаб, сўнг шу ерда қолдириб кетаверарди. Қишнинг қаҳратонида кўмир , ўтинга зориқиб қолганлар бемалол ўтинларни олиб ёқишлари мумкин эди.\nНаби ота саксондан сакраб, бандаликни бажо келтирганида, шаҳар биқинидаги бу йўл бўйидаги дарахлар шиғил мевага кирди. Отани сўнги йўлга кузатаётган тумонат одам серсоя ўриклар остида ер билан битта бўлиб тўкилиб ётган ўрикларни териб, қанддак ўриклар маззаси қорилган дуолар билан қабристонга қадар йиғлаб боришганди.\nҲоким шу боғни йўқ қилишни буюрди.\nУнга қўшиб, чархпалакнинг суви туфайли ўрик қатор орқасида пайдо бўлган теракзор ҳам хайдалди.\nТераклар Ғиёс ака тегишли. Раҳматли Наби ота уйи ёниб, олти фарзанди билан чирқираб қолган махалладошига “Куйинманг иним фарзандларингизга, ўзингизга алҳамдулиллах зиён етмабди. Хозирча хашар қилиб чоғроқ кулба тиклаб берамиз. . Мана ер. Унга терак экамиз. Болалар улғайгунча теракчалар ҳам катта бўлади. Олти ўғлингизнинг иморатига етадиган ёғочни олиб, қолганини сотасиз.\nАка-укасиз, етимхонада катта бўлган Ғиёсиддин отанинг ҳимматидан хўнг-хўнг йиғлаб, дуо қилди.\nОтанинг ўғиллари бош бўлган хашар туфайли икки уй бир даҳлизли иморат ойга қолмай қад ростлади. Отанинг ўзи бўлса, бозорга бориб чиройли теракчалардан минг тупини сотиб олиб ишга киришиб кетди. Халқ хашарга чиқди. Наби ота жуда болажон эди. Ғиёсиддинниг балоғитга етмаган катта-кичик ўғлини олдига чақириб, ниҳолчаларни ушлаб туришни буюрди:\n-Яхшилаб ушла ўғлим. Сен эса анави челакда сув олиб келиб қуй. Хали бу теракчалар катта бўлса ҳаммаларингга уй бўлади. Иморатга тўсин чиқараётганингизда бу теракларни ўзимиз экканмиз деб фахрланиб ҳам юрасизлар …\nОта тўғри айтган экан. Ғиёсиддин қора кунларни кўрмагандек бўлиб кетди. Шу тераклар билан андармон бўлди. Теракзор ичига пиёз ҳам экди. Ота яна қараб турмади. Ерга солинадиган ўғитдан тортиб, ўтоқчилар ва йиғимчиларга бериладиган пулгача бериб турди. Қўли калта Ғиёсиддин, хар гал дуо қиларкан, “Майли хосилни йиғиб олсам, улушларини албатта бераман” деб ният қилди. Аммо хосилнинг бир қисмини отага олиб борганида яхшигина гап эшитиб олди:\n-Нима, мен пиёзссиз қолдимми, ёки пулга мухтожлигим борми? Ана, Худога шукур! Ўғилларим қорнимни оч қолдиришгани йўқ. Сотасизмиш?! Эх болам, қизиқсана… Унда савобнинг уйига ўт кетмайдими? Мен ҳам сендай етим ўсганман … Асли Ўшлик бўламиз. Тақдирнинг тақазоси билан шу ерларга келиб қолган отамни том босиб ёш ўтиб кетган. Онам ва икки укам ҳам пешонамга сиғмади. Аллақандай юқумли касаллик уларни олиб кетдию, мен ғирт етимчани фалакнинг ҳукмига ташлади. Агар яхши инсонлар бошимни силамаганида аллақачон ўлиб кетган бўлармидим… Сени қараю, мен улушимни оламан деб ёрдам берганим йўқ. Бор уйинга! Агар бир куни сен ҳам мен каби ўзингни ўнглаб олсанг, кимгадир ёрдам бериб юборарсан. …\nМана ўша тераклар ҳам кесиляпти. Ғиёсиддин ўзи хон кўланкаси майдон ҳокимга ҳеч нарса дея олмадию, ҳали вояга етмаган теракчадан қолган тўнка устига ўтириб ўксиб-ўксиб йиғлади:\nАллох, бу қандай бедодлик! Ўғилларимгаку амаллаб уй тиклаб берарман. Бу тераклардан бир нечта йўқсил оилларга ҳам ваъда бериб қўйгандим. Лафз қилиб қўйгандимку!\nЎртага тушган оқсоқоллар ҳам кўп қаватли уйлардан ёпириб чиққан хотин –халажнинг ноласи ҳам хокимни тўхтата олмади:\nМўлтираб турган хотин-халаж учун бола-бақранинг насибаси бўлган қантдак ўриклар ҳам, тераклар ҳам хокимнинг кўзига кўринмас, гувиллаб ишлаётган мотоарралар овозидан роҳатланиб бу ерга қурилажак савдо дўконларидан келадиган даромадни хомчўт қилиб ўтирарди.\n“Ташландиқ ерни боғ қилган Наби ота бу ерларни вақтинча фойдаланиб туриш шарти билангина ўзлаштирган!”\nҲаммага шундай деб ўзини оқлаган ҳокимга бас келадигани топилмади.\nОтанинг ўғиллари ҳам, тўнка устида девонавор ўтирган Ғиёсиддин ҳам ҳеч нарса қила олмади.\nЖумъа номозидан сўнг етиб келган масжид имоми салмоқланиб гап бошлашдан аввал энди сарғая бошлаган ғўралардан бир ховуч териб хокимга яқинлашди:\n-Қаранг, Хоким бува увол бўляптиия! Беш – олти йилдан буён мева- чевани бозордан олишга қурби етмайдиган оилаларнинг қанди- новввоти эди шу ўриклар. Кесманг ! Тўхтатинг!\n-Сизни бу ерга ким чақирди? –деди зўравон вишшиллаб. Номозчилар армияси шикоят қилгандир?!\nТабиатан беозор имом илк бор беандиша амалдорнинг кўзига тик қаради:\n– Масжид атрофидаги соя бериб турган дарахтларни кестириб юборганингизда индамадим. Боғ ичидаги катта-катта толларни “қиш мавсумида кўмири йўқ оилаларга берилади” деб ағанатганингизда гапирмадик. Ўтинлар йўқсилларга берилмай, ўтин бозорида сотилиб кетганида ҳам мум тишладик. Анави кўп қаватли уйларда мингдан зиёд яқин одам яшайди. Шу ўриклар уларни боқарди! Раҳматли Наби ота ўрикларни атайин сотмасди. “Камқони, камқуввати есин, болаларга табиий шакарда” деб шуларни ўйларди. Ўтини йўқсилни тандирини, печкасини қиздирарди! Теракзорчи! Бирорта қарорни кўрсатмай туриб Ғиёсиддинни чирқиратяпсиз. Инсофингиз борми?! Худодан қўрқасизми?!\nХокимнинг кўзларидан ўт чақнади. Одамлар олдида изза қилган имомни бир мушт билан қулатардию, оломондан хайиқди. “ Хап сеними!” деганча чирт тупуриб, мошинасига ўтириб жўнаб кетди.\nдея гувиллаган оломондан қўрққан дарахт кесувчилар ҳам жуфтакни ростлашди.\nУч-тўрт кун тинч ўтди. Аммо халқ бекорга хурсанд бўлган экан. Кесилмай қолган ўриклар сарғая бошлаган кунларнинг бирида харбийларни бошлаб келган хоким ишни охирига етказди. Боғни ҳам, теракзорни ҳам асраб қолиш имкони бўлмади.\n…Одамларни чув тушириш осон. Тепадан буйруқ бўлган десанг бўлди, қўрқишади . Салласини деса, калласини келтирсанггина бир нарсалик бўласанда! Тўғри, ўзбошимчалик билан қилган ишидан вилоят кенгашида анча гап эшитишга тўғри келди.\nХих, яна ўша гап! “Ўрикзорга тегмай ҳам йўлни кенгайтириш мумкин эди”миш…\nҲоким кечаги йигилишда эшитган даккини эслаб мийигида кулди:\n-Шундай қилсам, ўрикзор ерига кўз тиккан бойваччалар бўғзимдан олишардида. “Катта йўл четига зўр дўконлар тушади. Биттаси сизники. Ширинкомаси хам шоколаддай бўлсин!” деб атаганларини бериб кетишган бўлса Э, вилоят хокими бўлсанг ўзингга! Фойда двойной бўлди. Сассиқ чолнинг ўгиллари ўтинларни олишмади. Нақд ўн беш мошина чиқса керагов… Шаҳар Иситиш марказига ёки камбағалларга берармишман. Сотамиз…\nЎтинлар сотилдию, ерни сотишнинг имкони бўлмади. “Катта дарё ўзанида икки юз метр атрофда қурилиш қилиш мумкин эмас” деган биттагина буйруқ ҳамма ишни белига тепди. Шоколадини бериб қўйган бойваччалар ҳам икки қўлини бурнига тиққанча қолаверишди.\nХозир ҳам у ерда бог бор. Тепадан келган рахбарлар ўрикзорни сўрайверишгач, инновацион парк қилишга қарор қилди. Битта фил, жирафа, йўлбарс ва яна аллақандай хайвонларнинг семондан ишланган хайкаллари ва ҳеч унум олмайдиган манзаралари дарахтлар битта иккита бекорчи “селпичи”ни айтмаса ҳеч кимни жалб қилмайди. “Зоопарк” номини олган бу худуднинг файзи йўқ. Биров келмайди.\nҚош қорайиб, рахбарлар кўрмайдиган вақтда Мухтасар холанинг ҳамиша оч Қорахони кириб, мазза қилиб ўтлайди. Қорни тўйгач ўз миннатдорчилигини изор қилади.\nОдам зоти юрмай уқаланиб кетаётган тош йўлаклар, биров ўтирмай синиб ётган ўриндиқлар устига ва энг муҳими ҳоким амал олдира олмаётган дарахтлар остига бир пақир, бир пақир ….. кетади.


Бош саҳифа Жаҳон насри онлайн антологияси Александр Беляев (1884-1942; Россия)\nРубрика: Александр Беляев (1884-1942; Россия)\nАлександр Романович Беляев (4 (16) март 1884, Смоленск — 6 январь 1942, Пушкин) — рус фантаст-ёзувчиси, рус фантастик адабиётининг асосчиларидан бири. «Профессор Доуэлнинг боши», «Одам-амфибия», «Ариэль», «КЭЦ юлдузи» (КЭЦ — Константин Эдуардович Циолковский) ва бошқа (жами 70 та илмий-фантастик асар, жумладан 13 роман) асарлари машҳур. Уни «Рус Жюль Верни» деб ҳам аташади.\nРоман ва қиссалари: «Профессор Доуэлнинг боши» (1925), «Атлантиданинг сўнгги одами» (1926), «Дунё ҳукмдори» (1926), «Ҳалок бўлган кемалар ороли» (1926), «Одам-амфибия» (1928), «Эфирдаги жанг» (1928), «Мангу нон» (1928), «Олтин тоғ» (1929), «Ҳаво сотувчиси» (1929), «Юзини йўқотган одам» (1929), «Сув ости деҳқонлари» (1930), «Ер ёнмоқда» (1931), «Ҳаво кемаси» (1934), «Мўъжизавий кўз» (1935), «КЭЦ юлдузи» (1936), «Осмондан келган меҳмон» (1937—1938), «Дублве лабораторияси» (1938), «Арктика осмони остида» (1938), «Ялмоғиз қулфи» (1939), «Ариэль» (1941).\nКонстантин Эдуардович Циолковский хотирасига бағишлайман I. ҚОРАСОҚОЛ БИЛАН УЧРАШУВ Арзимаган бир воқеа тақдиримни ҳал қилади, деб ким ўйлабди дейсиз. У пайтда бўйдоқ эдим, илмий ходимлар турадиган бинода истиқомат қилардим. Ленинграднинг баҳор оқшомларидан бирида очиқ деразадан хиёбондаги яшил момиқ билан қопланган давоми…\nБИРИНЧИ ҚИСМ I. НАПОЛЕОНЛИККА НОМЗОД — Кўйлагимга сув сачратяпсиз, Штирнер! Эшкак эшишни билмас экансиз. — Мана шу-да! Хотинлар қайиқда сайрга чиқишдан олдин оддий сув ҳам доғ қолдирадиган матодан кўйлак кийиб олишади. — Бу гапни Жером-Жеромдан, унинг «Қайиқдаги уч киши» ҳикоясидан давоми…\nАлександр Беляев. Амфибия одам. Жаҳонгир. КЭЦ юлдузи: Илмий-фантастик романлар / [Сўзбоши М. Маҳмудовники; Русчадан Низом Комилов таржимаси]. — Тошкент: Адабиёт ва санъат нашриёти, 1989. Таниқли ёзувчи Александр Беляевнинг мазкур китобга кирган романлар инсон тафаккурининг мислсиз қудратига бағишланган ажойиб қасидалардир. Ёзувчи давоми…


11:10 / 15.02.2019\nКўпчиликнинг фикрича, бугунги кунда муҳожирлар етказиб бериш бўйича Ўзбекистон энг етакчи давлатлардан бирига айланиб қолган. Аслида ҳам шундайми? Умуман, дунёда қанча одам муҳожирга айланган ва улар қайси давлатлардан қайси давлатларга кўчишган? Қуйида шу саволларга жавоб топишга ҳаракат қиламиз.\nТўғри, сўнгги йилларда миллионлаб юртдошларимиз хорижда яшаб ишлашмоқда. Аммо жуда кўпчилик четга чиқиб кетганини ҳис қилсакда, Ўзбекистон муҳожирлар сони (эмиграция) бўйича ҳам, бизга келувчилар (иммиграция) борасида ҳам кучли ўнликка кирмайди. Ўзбекистонлик муҳожирлар, хусусан меҳнат муҳожирлари асосан 5 йўналиш – Россия, Қозоғистон, Туркия, Жанубий Корея ва АҚШга йўл олади.\nХориждаги ўзбекистонликлар томонидан жўнатилаётган маблағ бўйича рейтингда давлатлар жойлашуви сал ўзгаради: Россия (77 фоиз), Қозоғистон (6 фоиз), АҚШ, Туркия (4 фоиздан), Жанубий Корея (2 фоиз).\nЎзбекистонга айнан ишлаш мақсадида келувчилар деярли йўқ, мамлакатимиз ҳозирча меҳнат муҳожирларини жалб қилувчи давлатлар қаторига кирмаган.\nМаълумот учун: Асримизга келиб миграция янги босқичга чиқди. Олдин юз минг ёки миллионларни қамраган бу ижтимоий жараён бугунги кунга келиб юзлаб миллион инсонлар ҳаётига дахлдор бўлиб қолди. Айни пайтда дунё бўйлаб деярли 260 миллион нафардан ортиқ муҳожирлар бор. Уларнинг 165 миллион нафардан ортиғи меҳнат муҳожирлари бўлиб, 96 миллиони эркаклар, 68 миллиони аёллардан иборат. БМТ маълумотларига қараганда, уларнинг сони 2000 йилга нисбатан 49 фоизга ортган.\nМеҳнат миграцияси – меҳнатга лаёқатли инсонларнинг юқори даромадли иш илинжида бир давлат ичида ёки давлатлараро (ўзи туғилган давлатдан ташқарига) кўчиши ва бир йилдан ортиқ муддат бўлишидир. Бу кучли иқтисодий омил бўлиб, бир тарафдан ишчиларга бўлган талабни қондирса, иккинчи тарафдан ишсизлик муаммоси оғир бўлган ҳудудлардаги тарангликни юмшатишга хизмат қилади.\nБирор давлатга миграция оқимининг кўпайиш сабаблари оддий ва тушунарли:\n1. Иқтисодий ривожланиш;\n2. Либерал қонунлар;\n3. Яқин қўшниларда иқтисодий танглик;\n4. Иқлим ўзгаришлари, нотинчлик, камситишлар туфайли яшаш учун қулай шароитлар излаш;\n5. Демографик кўрсаткичлар пасайиши ортидан муҳожирлар келишини рағбатлантириш.\nМаълумот учун: Дунёдаги 260 миллион муҳожирнинг 50 фоизи 10та давлатдан, 67 фоизи 20та давлатдан қўним топган. Муҳожирлар томонидан 2018 йилга келиб жўнатилган маблағлар миқдори 600 млрд АҚШ долларидан ортиб кетган ва бу пулнинг 450 млрд доллари ривожланаётган давлатларга (жумладан Ўзбекистонга) йўлланган. Муҳожирлар даромадларининг ўртача 85 фоизини ўз юртларига жўнатиб, 15 фоизинигина ишлаётган давлатлари иқтисодига киргизадилар.\nМуҳожирлар оқими бўйича юз йиллардан буён АҚШ етакчиликни қўлдан бермай келмоқда. Бу давлатда 50 миллионга яқин муҳожир яшайди (дунё мигрантларининг тақрибан 20 фоизи) ва уларнинг 25 фоизга яқини ноқонуний муҳожирлардир. Расмий маълумотлар бўйича АҚШда 60 минг нафар ўзбекистонлик яшайди. Саудия Арабистони (12 миллионга яқин), БАА каби давлатлар ҳам муҳожирларга «бой» давлатлар ҳисобланади. Буюк Британияда ҳам 9 миллион муҳожир бор. Узоқ йиллар Германия АҚШдан сўнг иккинчиликни сақлаб турди. Аммо Россия бу давлатдан ўзиб кетди (гарчи расмий маълумотларда ҳар икки давлатда 12 миллион нафардан ортиқ муҳожир борлиги қайд этилган бўлсада, Россиядаги ноқонуний муҳожирлар сони анча кўп).\nБунинг ўзига хос ва айнан Ўзбекистонга боғлиқ бўлган сабаблари бор. Чунки, Россиядаги меҳнат муҳожирларининг мутлақ кўпчилиги ўзбекистонликлардир.\nРоссияга йўналган миграциянинг ўзига хос ва асосий жиҳати, албатта, меҳнат муҳожирлари Ўзбекистонга жўнатган пул миқдорида. Бу миқдор ҳам ҳар йили Россия иқтисодига мутаносиб равишда ўзгариб туради. Масалан, 2016 йили 2,68 млрд АҚШ доллари жўнатилган бўлса, 2017 йилнинг уч чорагидаёқ бу кўрсаткич 2,7 млрд доллардан ошиб кетган. 2018 йилнинг 1-чорагида жисмоний шахслар Россиядан Ўзбекистонга 726 миллион доллар юборишган. Бу эса 2017 йилнинг шу даврига нисбатан 17 фоизга кўплигини кўрсатади.\nБу борадаги рекорд кўрсаткич 2012–2013-йилларга тўғри келади. Ўша йиллари ўзбекистонлик муҳожирлар Россиядан ватанига бир йилда 6,7 млрд АҚШ доллари жўнатишга муваффақ бўлган. Кейинчалик бу маблағ камая бошлади. Бунинг бир неча сабаблари бор эди: Қрим воқеасидан сўнг Россияга қарши санкциялар қўлланди, АҚШ долларининг қиймати аввал Россияда, кейинчалик МДҲ давлатларида анча ошди, Россия муҳожирларга меҳнат қилиш ҳуқуқини беришда талаб қилинувчи ҳужжатларни кескин кўпайтирди, ўзбекистонлик муҳожирлар ҳам юқоридаги муаммолар туфайли бошқа йўналишларни танлай бошлашди.\nФуқаролари томонидан ўзга давлатлар меҳнат бозорини эгаллаш учун тарк этилаётган давлатлар орасида етакчилар: Ҳиндистон (16 млн киши), Мексика (13 млн), Россия (10,5 млн), Хитой (10 млн), Покистон, Бангладеш, ва Африка қитъасининг қатор давлатларидир. Биргина АҚШнинг ўзида 12 миллион нафардан ортиқ мексикалик, 5 миллион нафар атрофида хитойлик яшайди. Шунингдек, ҳозирги кунда Сурия ва Ироқдан кетаётган муҳожирлар сони ҳам ортиб бормоқда. 5 миллион нафардан ортиқ киши нотинчликлар туфайли бу ҳудудларни тарк этган.\n* 2016 йилда Тожикистон ЯИМ 7 млрд долларни ташкил этгани ҳолда Россиядаги муҳожирлар жўнатган маблағ миқдори 2 млрд долларга яқин бўлган;\n* Айрим маҳаллий аҳоли вакиллари муҳожирлар кўплигидан нолийди. Аммо Исроил, АҚШ каби давлатлар деярли тўлиқ муҳожирлардан ташкил топган ва иқтисоди бақувват, фаровон давлатлар ҳисобланишади;\n* Муҳожирларнинг тахминан 30 фоизигина ўз соҳасида фаолият юритади. Қолганлари фаолият турини ўзгартиришга мажбур бўлишади;\n* Москвада туғилаётган болаларнинг тахминан 7 фоизи муҳожирларнинг фарзандларидир.\nАброр Зоҳидов тайёрлади\nҚозоғистонда хорижликларни фақат маҳаллий мутахассислар бўлмаган тақдирда ишга олишга рухсат берилади\n08:05 / 08.02.2020\nТрампдан яна бир миграцион чеклов: навбат талабаларга\n14:11 / 30.01.2020\nҚозоғистон парламенти мажлиси Ўзбекистон билан ноқонуний миграцияга қарши курашиш тўғрисидаги битимни тасдиқлади


ДХХ инқирози. Янги раҳбарият эски назоратини давом эттирмоқда « Ўзбекистон Халқ Ҳаракати\n14 January 2019 - 9:28\nҲозирда ДХХ ертўласида тергов қилинаётган Жаҳонгир Эгамов ўз раиси Ихтиёр Абдуллаевнинг энг содиқ ва ишончли шахсларидан бири эди, дейди “Элтуз” билан ёзишма олиб борган ДХХ зобитлари.\nУларнинг қайд этишича, ДХХ раисининг 46 ёшли биринчи ўринбосарининг ҳибсга олиниши Ихтиёр Абдуллаев бир йил ичида қурган пирамидани бутунлай ўпириб юбориши мумкин.\nИхтиёр Абдуллаев бу пирамидани қуришдан Ўзбекистондаги энг қудратли ташкилотни ўз назоратига тўлиқ олишни мақсад қилган эди.\n«Мутлақ ҳокимиятни қўлга киритиш ва Иноятов изидан бориш, яъни мамлакат раҳбариятига қарши маълумотлар тўплаб, уларни шантаж қилиш йўли билан ўлгунга қадар ўз курсисида қолиш иштиёқи Ихтиёр Абдуллаевга тинчлик бермасди ва у ҳаракатга тушди,» дейди МХХ ходими.\nПрезидент Мирзиёев ДХХ ўзи устидан ҳам назорат ўрнатганидан ғазабга келган эди\nДХХ раиси қурган пирамида\nЎз карьераси ва ҳаттоки ҳаёти хавф остида қолишидан қўрқиб исмини ошкор этмасликни сўраган ДХХ зобитининг маълум қилишича, Рустам Иноятов ўрнига ДХХ раиси этиб тайинланган Ихтиёр Абдуллаев ишини, аввало, хавфсизлик ва бошқа қудратли тизилмаларга ўз шогирдлари ва яқинларини жойлаштиришдан бошлади:\nБош прокуратура ҳузуридаги Солиқ, валютага оид жиноятларга ва жиноий даромадларни легаллаштиришга қарши курашиш департаменти бошлиғи, адлия катта маслаҳатчиси Жаҳонгир Эгамовни ўзига биринчи ўринбосар этиб тайинлади;\nДХХ Тергов бошқармаси бошлиғи этиб Тошкент шаҳри прокурори ўринбосари Аброр Абдуллаевни қўйди;\nМХХдан четлатилган божаси Алишер Эшонхўжаевни ўзига маслаҳатчи қилиб олди\n(ДХХ Махсус текширув бошқармаси ходими берган маълумотга кўра, 2014 йилда наркотиклар савдосига алоқадорликда гумонланиб, хавфсизлик тизимидан четлатилган Алишер Эшонхўжаев Тошкентдаги Miran International меҳмонхонасининг қўриқлаш хизматига раҳбарлик қилиб келаётган эди. Биринчи президент Ислом Каримовнинг кенжа қизи Лола Каримовага тегишли ушбу меҳмонхонага Алишер Эшонхўжаев ўша пайтдаги президент девони Ишлар бошқармаси бошлиғи Зелимхон Ҳайдаров кўмагида жойлашган эди);\nБош прокуратурадаги муҳим постларга ўз қариндошлари ва яқинларини жойлаштирди.\n«Бу ерда бир фактни алоҳида қайд этиш керак, Ихтиёр Абдуллаев МХХга келганидан кейин бу идоранинг энг қудратли ҳисобланган ички хавфсизлик ва шахсий таркиб фаолиятини назорат қилиш бошқармаси бошлиғи этиб президентнинг кенжа куёви Отабек Умаров тайинланди,» дейди ДХХ зобити.\nКўп ўтмай, Ихтиёр Абдуллаев Отабек Умаровнинг доимо президент хавфсизлигини таъминлаш билан бандлигини баҳона қилиб, уни бошқа бўлинмага ўтказишга муваффақ бўлади.\n«Лекин (Абдуллаевнинг) бу хурсандчилиги узоққа чўзилмади. Бу бошқарманинг қудратини яхши тушунган Мирзиёев унга ўзининг ишончли одами, ҳақиқатан ҳалол инсон Мухтор Мирзиёевни қўйди. Шу билан Абдуллаевнинг хурсандчилиги тугади», дейди ДХХнинг Махсус текширув бошқармаси ходими.\nЮнусобод туманининг собиқ ҳокими\nМирзиёев ва оиласига қарши компромат\nДХХ зобитининг даъво қилишича, Ихтиёр Абдуллаев илк навбатда ўзининг ўринбосари Жаҳонгир Эгамовни Мухтор Мирзиёевга қарши қайрашга ўтади.\n«Абдуллаев рухсатисиз ҳожатхонага ҳам бормайдиган ва ДХХда тезкор фаолият қандай бўлишини яхши тушунмайдиган Жаҳонгир Эгамов нима қилиб бўлмасин Мухтор Мирзиёевни раҳбариятга ёмонотлиқ қилишга ва унга қарши компромат тўплашга ўтди,» дейди ДХХ зобити.\nЖаҳонгир Эгамов фаолияти президентнинг жияни бўлган Мухтор Мирзиёевга компромат тўплаш билан чекланиб қолмайди.\n«Шулар билан бирга, Жаҳонгир Эгамов Абдуллаев топшириғи билан бошқа бўлинмалардан ўтган тезкор ходимларга президент Мирзиёев ва унинг оиласини ёмонотлиқ қилувчи фактларни тўплашни буюрди,» дейди “Элтуз” билан ёзма суҳбатда МХХ зобити.\nЎтган йил октябрь ва ноябрь ойларида ижтимоий тармоқларда «Непотизм» сарлавҳаси остида президент оиласини танқид қилувчи туркум мақолалар нашр этилди.\nМХХ зобитининг маълум қилишича, бу мақолалар айнан Ихтиёр Абдуллаев топшириғи билан ДХХ ходимлари томонидан тайёрлангандир.\n«Сўнгра улар президент Мирзиёевга тақдим этилди ва шу тарзда мақоладаги фактларни текшириш учун ундан рухсат олинди. Абдуллаев маълумотларни текшириш баҳонасида президент оиласи ортидан кузатувни бошлаб юборди,» дейди МХХ ходими.\nАммо парда ортидаги бу ҳаракатлар ички хавфсизлик ва шахсий таркиб фаолиятини назорат қилиш бошқармаси бошлиғи назаридан четда қолмади.\n2018 йилнинг декабрида Мухтор Мирзиёев амакиси Шавкат Мирзиёевга ДХХ раҳбарларининг ноқонуний хатти-ҳаракатлари ҳақида ҳисобот беради.\nЗелимхон Ҳайдаров куёвининг ҳисбга олиниши\n2018 йилнинг 7 сентябрида Тошкент шаҳри Юнусобод тумани ҳокими Бахтиёр Абдусаматов 400 минг доллар пора олаётган пайтда ДХХ тезкор ходимлари томонидан ушланди.\n43 ёшли Абдусаматов порани ер участкалари ажратиб бериш учун олаётган бўлган.\nЎзбекистондаги энг қудратли шахслардан бири ҳисобланган Зелимхон Ҳайдаровнинг катта опасига куёв бўлган Бахтиёр Абдусаматов атиги бир йил муқаддам бу туманга ҳоким этиб тайинланган эди.\nДХХ ходимларига кўра, айнан Бахтиёр Абдусаматовни тергов қилиш жараёнида президент Мирзиёев ва унинг оиласи ортидан кузатув олиб борилаётгани ва бошқа коррупцион жиноятлар ошкор бўлган.\nТадбиркорлар – мўмай даромад манбаи\n«Аthletika» соғломлаштириш комплекси\nижтимоий тармоқдаги саҳифасидан\n2018 йилнинг 29 мартида Ўзбекистон Олий Мажлиси Сенати “Ўзбекистон Республикаси Давлат хавфсизлик хизмати тўғрисида”ги қонунни қабул қилди.\nУшбу қонунда ДХХ Ўзбекистон Республикасининг конституциявий тузуми, суверенитети, ҳудудий яхлитлиги ва манфаатларини ташқи ва ички таҳдидлардан ҳимоя қилувчи махсус ваколатли орган этиб белгиланди.\nАммо қонуннинг алоҳида бандида ДХХга давлат идоралари¸ жамоатчилик ташкилотлари ва тадбиркорлик фаолиятига аралашиш ваколати берилмагани таъкидланган.\nЛекин, “Элтуз” суҳбатлашган ДХХ зобитлари иддаосига кўра, Ихтиёр Абдуллаев ДХХдаги раҳбарлик фаолиятини қонуннинг айнан шу бандини бузишдан бошлади.\n«И. Абдуллаев президент билдирган тўлиқ ишончдан руҳланиб ва мутлақо жазоланмаслигини ҳис қилган ҳолда ўтган қисқа вақт ичида битмас бойлик тўплади,» деб ёзади ДХХ зобити ва, ўз назарида, аниқ фактларни келтирди.\n“Элтуз”да бу фактларнинг ҳаққонийлигини тўлиқ аниқлаш имкони йўқ. Лекин жамоатчилик учун аҳамиятини инобатга олиб, қуйида уларни ДХХ зобити тақдим этганидек баён этишга қарор қилдик:\n1.Генерал Ҳаёт Шарифхўжаев (МХХ раисининг ўтган йил март ойида қамоққа олинган собиқ ўринбосари – “Элтуз”) терговда бўлганини билган Ихтиёр Абдуллаев унга яқин бўлган бизнесменларни Тошкентдаги «Атлетика» спорт ва соғломлаштириш комплексини ўзининг яқин дўсти, ДХХ зобити Улуғбек Азимовнинг ўғиллари Илёс ва Илҳом номларига ўтказиб беришга мажбурлади;\n2. Генерал Ҳаёт Шарифхўжаевга яқин бўлган бизнесмен Овик Мкртичан номида бўлган Тошкентдаги Тельман паркини ўзининг яқин дўсти Улуғбек Азимовнинг ўғиллари Илёс ва Илҳомлар номига ўтказиб берди;\n3. Тошкентнинг эски ТошМи мавзеси яқинида жойлашган Азия Альянс банки ёнидаги Овик Мкртичанга тегишли бўлган офис тортиб олинди.\n(“Элтуз” изоҳи: Текширувлар натижасида ака-ука Азимовларнинг Панама-ликс рўйхатида Ўзбекистондан пул ювган шахслар сифатида қайдга олингани аниқланди).\n4. Адлия бошқармаси ходимаси, Улуғбек Азимовнинг аёли бўлган Зуҳра Азимова ҳамкасблари орасида порахўрлиги билан танилганди. Ўзбекистон бош прокурори Рашитжон Қодиров ҳисбга олинар экан, Зуҳра Азимова устида қора булутлар ўрлай бошлади. Аммо, МХХ зобитининг маълум қилишича, Ихтиёр Абдуллаев ўз дўстининг хотинини секингина ишдан бўшатиб олди ва қамоқдан сақлаб қолди.\n5. Юқорида кўрсатилган фактлардан ташқари, МХХ зобитининг даъво қилишича, Ихтиёр Абдуллаев биринчи президент Каримов оиласига яқин бизнесмен Журъат Мелиқуловни қамоқдан озод этиш учун ундан Мирзо Улуғбек туманидаги қўшниси, собиқ давлат мулозими Нодир Хонов орқали 5 миллион доллар олган.\n(Шунча пора эвазига Фарғонадаги нефтни қайта ишлаш заводининг собиқ директори Журъат Мелиқулов очиқ тартибдаги жазони ўташ муассасасига ўтказилган ва 2019 йилнинг июнь ойида бутунлай озод бўлиши кутилмоқда. Нодир Хоновнинг яқин дўсти бўлган Журъат Мелиқулов бутунлай озод этилса, яна 5 миллион доллар беришни ваъда қилган).\n6. Ихтиёр Абдуллаев яна Нодир Хонов воситасида бир пайтлар Рустам Иноятовга яқин бизнесмен ҳисобланган Файзулла Мирзаев устидан жиноят иши очмаслик ва уни келажакда ҳам ҳимоя қилиш учун 10 миллион доллар пора олган.\n(Файзулла Мирзаев МХХ собиқ раиси Рустам Иноятов ҳимояси остидаги бизнесмен бўлган)\n7. Ихтиёр Абдуллаев ўз божаси Алишер Эшонхўжаев орқали тергов ишини тўхтатиш ва ҳибсдан озод қилиш ваъдаси билан Марказий банк бошлиғининг ўринбосари Алишер Акмаловдан 25 миллион доллар олган. МХХнинг Ўзбекистондаги банк тизими устидан назоратчиси бўлган Алишер Акмалов декабрь ойида ҳибсдан озод этилди.\n(Алишер Эшонхўжаев Ўзбекистондаги бизнес ва ҳокимият доираларида «полтинник» лақаби билан танилган. Бу лақаб унга МХХда ишлаб юрган пайтлари ҳар қандай ишни «ёпти-ёпти» қилиши учун камида 50 минг доллар олгани учун берилган.)\n8. Ихтиёр Абдуллаев тошкентлик ака-ука тадбиркорлар Обид ва Олим Баҳромовлардан улар устидан қўзғатилган жиноят ишини ёпиш учун ўғли Даврон Абдуллаев орқали 2 миллион доллар олган. Ака-ука тадбиркорларга тегишли қимматбаҳо машина ҳозирда Даврон Абдуллаев номига ўтказилган. 2018 йил июнь ойида ҳибсга олинган ака-ука Баҳромовлар ноябрь ойида озод этилди.\nОбид ва Олим Баҳромовлар\nДХХ Махсус текширув бошқармаси зобитининг айтишича, ДХХ раиси Ихтиёр Абдуллаев бош прокурор Отабек Муродовнинг «қўли ва оёғини боғлаб ташлаган».\nУ МХХ раиси бош прокурорлиги пайтида ва ҳатто ундан кейин прокуратура тизимига ўзининг одамларини жойлаштириб қўйганини билдирди.\n«У ерда, билишимча, энг асосий бошқармалар терговга боғлиқ бошқармалардир. Биринчиси, 18-бошқарма. У ерда Шоҳмуҳаммадбек Муҳаммеджанов бошқарма бошлиғидир. Отабек Муродов унга ортиқча гапира олмайди. Иккинчи бошқарма – 21-бошқарма (коррупция). У ерга Ихтиёр Абдуллаев ўз божасининг акаси бўлган Ҳасан Эшонхўжаевни жойлаштирган. Юриспруденцияни умуман тушунмайдиган бу одам хонасида ўтириб ДХХга ахборот сиздириш билан банд. Қолаверса, ўзига у ёки бу воқеа сабаб ёқмай қолган бизнесменлар ва оддий фуқароларга қарши сохта рапортлар тўплаб, ўч олиш билан оворадир,» дейди ДХХ Махсус текширув бошқармаси ходими.\n2018 йил октябрь ойи бошида президент Шавкат Мирзиёев 40 ёшли Рашид Раҳматовни бош прокурор ўринбосари этиб тайинлади.\n“Элтуз” суҳбатлашган ДХХ ходимларининг иддао қилишича, Ихтиёр Абдуллаевга бош прокуратурадаги вазият бўйича айнан Рашид Раҳматов маълумот бериб туради.\n«Отабек Муродов президентга тўғридан-тўғри маълумот беришидан қўрқиб, Ихтиёр Абдуллаев мана шундай четлаб ўтиш йўлни тутган. Рашид Раҳматов Ихтиёр Абдуллаевнинг одами,» дейди ДХХ ходими.\nСўнг сўз ўрнида: “Элтуз” ДХХ корридорларида давом этаётган ички курашлар ва уларнинг Ўзбекистон ҳаётига таъсирини ёритишда давом этади.


Ватан хоинининг ўғли. КХДРдан ким ва нима сабабдан бошпана сўрайди\n05:25 16 Декабр 2019\n13:41 13.07.2019 (Янгиланган 20:26 13.07.2019) Ҳавола олиш\nКХДР Марказий телевидениеси Жанубий Кореядан ўтган қочоқ ҳақидаги сюжетни ҳафта давомида қайта-қайта трансляция қилди. Кадр ортидаги овоз қўшни давлат фуқаролигига эга бўлган Чхве Ин Гук Пхеньянга кўчиб ўтишга қарор қилгани ва Шимолий Корея фуқаролигини сўрагани ҳақида катта мамнуният билан эълон қилар эди\nТОШКЕНТ, 13 июл — Sputnik, Галия Ибрагимова. Дональд Трамп ва Ким Чен Иннинг фавқулодда учрашувидан сўнг КХДР ҳукумати яна бир ахборот ғалабасига эришди. Жанубий кореялик собиқ вазирнинг ўғли Шимолдан бошпана сўради. Пхеньян уни қабул қилди ва навбатдаги бор чучхе ғоялари жанубий қўшни ҳаёт тарзидан устунлиги ҳақида барчага маълум қилди. Чет элликлар нега Шимолий Кореяга кўчиб ўтишлари ҳақида РИА Новости материалида ўқинг.\nБир томонга чипта\nКХДР Марказий телевидениеси ҳафта давомида Жанубий Кореядан ўтган қочоқ ҳақидаги сюжетни трансляция қилди. Кадр ортидаги овоз қўшни давлат фуқаролигига эга бўлган Чхве Ин Гук Пхеньянга кўчиб ўтишга қарор қилгани ва Шимолий Корея фуқаролигини сўрагани ҳақида мамнуният билан хабар қилар эди. Аэропортда қочоқни қўлларида гул кўтариб олий мартабали амалдорлар кутиб олишди, улар Гукнинг қўлини сиқиб кўришар экан, унинг "мардонавор ҳаракати"дан ҳайратдалигини тинмай такрорлашарди. Қаҳрамонга айланган қочоқ бундай лутфга жавобан лутф билан жавоб қайтарар ва янги ватани равнақи учун садоқат ва тўғрилик билан хизмат қилишга ваъда берарди.\n"Менинг мақсадим - яшаш ва КХДР сиёсатига амал қилиш. Ота-онам насиҳатларини рўёбга чиқариш учун менга йўл очиб берган бу мамлакатдан миннатдорман. Энди Пхеньян - менинг ватаним, мен бу ерда доимий яшайман ва ишлайман, гарчи бу қарорни кечикиб қабул қилган бўлсам-да", - деб айтган Чхве Ин Гук.\nАҚШ ва КХДР журналистлари ўртасида муштлашув юз берди\nҚочқин ўз ота-онасини бежизга эсга олгани йўқ. Улар аллақачон тарки дунё қилган бўлсалар-да, Пхеньян аэропортида бўлиб ўтган тантанали қабулда жуда муҳим роль ўйнаганлар. Гап шундаки, қочоқ Чхве Ин Гук — хотини билан КХДРга эмиграция қилган Жанубий Корея собиқ ТИВ раҳбари Чхве Ток Синнинг ўғлидир.\nОлтмишинчи йиллар бошида ушбу лавозимни эгаллаган жанубий кореялик вазир тарихи шов-шувларга сабаб бўлишининг боиси шундаки, "чучхе мамлакати"га у Сеулдан эмас, балки Вашингтондан кўчиб ўтган. Чхве Ток Син ҳамда унинг собиқ раҳбари ва мамлакат президенти Пак Чон Хи ўртасида келишмовчилик юз бергач, унинг бошпана ҳақидаги илтимосига биринчи бўлиб АҚШ ҳукумати жавоб қайтарган. Жанубий Кореянинг авторитар раҳбари қўл остидаги собиқ ходимини ҳатто коррупцияда айблаган, аммо Чхве Ток Син мамлакатни ўз вақтида тарк этишга улгурган эди.\nЛекин собиқ амалдорнинг американча орзуси кўпга чўзилмади. Сиёсий қочқин мақомини олгач, амалдор Жанубий Кореядаги тартибни танқид қилишга ва Шимолий Кореяни эса улуғлашга киришди.\nКХДРга муҳаббатини у ўтган асрнинг йигирманчи йилларида отаси чучхе мафкурасига асос солган инсон - Ким Ир Сенга устозлик қилгани билан изоҳлар эди. Жаҳон харитасида Шимолий Корея давлатининг пайдо бўлишига дахлдорлик ҳисси уни кўчиб ўтишга ундаган кўринади. Ваъда -ваъда. 1986 йилда Чхве Ток Син ва унинг рафиқаси КХДР фуқароларига айландилар.\nОАВ: 8 ёшга тўлган Ким Чен Инга таъзим қилган генераллар ҳозир ҳам унинг ёнида\nЖанубий Кореяда уларнинг тўрт нафар вояга етган фарзандлари қолган эди. Июль ойи бошида КХДРга кўчиб ўтган Чхве Ин Гук — собиқ вазирнинг тўнғич фарзанди, унинг ҳикоя қилишича, Сеулдаги ҳаёти осон кечмаган. Уни "ватан хоинининг ўғли" деб чақиришган. Бу тамға унинг ҳаётини заҳарлаган, ўқиш ва ишлашига ҳалал берган.\nОта-онаси ҳаётлиги чоғида Чхве Ин Гук бир неча маротаба уларникига меҳмонга келган. Бунинг учун у аввал Жанубий Корея, сўнгра Шимолий Корея ҳукуматидан розилик сўрар эди. Ушбу бюрократик оворагарчиликлар "чучхе ватанида" унинг ота-онаси салкам миллий қаҳрамон ҳисобланиши эвазига унитилар ва ҳатто худди шундай эҳтиромни у ўзига нисбатан ҳам ҳис этарди. Ота-онаси вафотидан кейин Чхве Ин Гукнинг Шимолий Кореяга боришга сабаблари қолмади. Шунда у Пхеньянга доимий яшаш учун кўчиб ўтишга қарор қилди.\nВоеннослужащие на церемонии открытия Музея Победы в Отечественной освободительной войне (Корейской войне) в Пхеньяне.\nКХДРга чет эл фуқароларидан ташвиқот мақсадларида фойдаланган Пхеньян ушбу қарорга жавоб беришни ортга суриб ўтирмади. Тез орада Чхве Ин Гук Шимолий Кореяда доимий яшаш рухсатини олди. Мамлакатдаги барча ОАВлар эса Жанубий Корея фуқаросининг қочиб ўтиши — чучхе ғояси дунёвий устунлигининг яна бир исботидир деган маънода рапорт тарқатдилар.\nОАВ: Ким Чен Ин АҚШ бўйича махсус вакилни қатл эттирди\nЕтмиш уч ёшли қочқин КХДРда сиёсат билан шуғулланишни режалаштирмоқда. У Жанубий ва Шимолий Кореяларнинг яқинлашишига кўмаклашмоқчи. Аммо Сеулни бундай ёрдамчи хурсанд қилмаган кўринади: у ерда Чхве Ин Гук чет элга рухсатсиз чиқиб кетгани ҳақида оммага эълон қилинди. Агар у қайтишни хоҳласа, уни ҳибс, чегарани ноқонуний кесиб ўтиш тўғрисида айбловлар ва қамоқ жазоси кутмоқда. Аммо қочқинни ҳали бу ҳолат қўрқитгани йўқ. У аниқ ишонадики, бир томонга олинган чипта, унинг барча умидларини оқлайди.\nДезертирдан киноактёрлик сари\nШимолда фақатгина Жанубий Корея фуқаролари ўз бахтини излашмайди. Қочоқлар орасида АҚШ фуқаролари ҳам кўп бўлган. КХДРда яшаш тарзи уларни ҳамиша хурсанд қилмаган бўлса-да, улар карьераси кутилмаганда осмонга кўтарилган. Мисол учун улар Пхеньянда кинематограф юлдузларига айланишлари мумкин эди.\nКХДРга қочган америкаликлар асосан ҳарбий хизматчилар бўлганлар. 1953 йилда Корея яриморолидаги 38-параллелда, яъни Шимол ва Жануб ўртасида ўтган чегарада америка ҳарбийлари дислокация қилинган эди. Эллигинчи йиллар охири - олтмишинчи йиллар бошида Вьетнамдаги уруш авжига чиққан бир пайтда айрим аскарлар жанг кечаётган ҳудудга юборилишдан хавфсираб қўшни давлатга қочиб ўтган.\nКим Чен Ин ва Путин бир-бирига нима совға қилди - видео\nХусусан, тўрт нафар америкалик ўзаро тил бириктирмаган ҳолда КХДРга кўчиб ўтган. Биринчи қочоқ 1962 йилда қочиб ўтган ҳарбий хизматчи Жеймс Жозеф Дреснок бўлган. Аммо у Пхеньянда дарҳол асир олинган. Худди шу йили "қизил" Кореяга яна бир америкалик аскар — Жерри Уэйн Пэрриш қочиб ўтади. Орадан уч йил ўтгач, асир олинган америкаликлар сафига яна бир ватандош — Чарльз Роберт Женкинс келиб қўшилади. Олтмишинчи йиллар ўртасида АҚШ армиясидаги қочқин аскарлар сони тўрт нафарга етади. Ларри Аллен Эбшир ҳам "чучхе мамлакати"га худди ўша сабаблар — Вьетнамга юборилишнинг олдини олиш мақсадида қочиб ўтган эди.\n"Шимолий кореялик тўнкалар биздан нафратланар эди. Улар бизни одам ҳисобламасди ва ҳаётимизни жаҳаннамга айлантирарди", - деб эслайди Женкинс асирликда ўтган йилларини.\nЛидеры Северной и Южной Корей Ким Чен Ын и Мун Чжэ Ин пожимают друг другу руки во время встречи в деревне Пханмунджом в демилитаризованной зоне, разделяющей две Кореи\nАмерикалик қочқинларни аввал уришарди, уларга руҳий босим ўтказишарди. Қийноқларга ва ўша тўртлик хотираларига қарамай, ҳарбийларнинг овқатланиш тартиби аъло даражада эди. Пхеньян Ғарбга семиз асирлар қочқинликдан ҳеч ҳам афсусланишмаётганини кўрсатишни истарди. КХДР пропагандаси эса америкаликларнинг қамоқдаги ҳаёти уларнинг ватани АҚШдаги ҳаётдан кўра яхшилигига ишонтирарди.\n@GeorgeZaki / Twitter\nОртингиздан шахсан Ким Чен Ин "кузатади"\nЕтмишинчи йиллар бошида КХДРдаги америка аскарлари ҳаёти кескин ўзгарди. Мамлакатда кинематограф ривожлана бошлади ва қочоқларга актёр бўлиш таклиф этилди. Ким Ир Сен бу борада шахсан қизиқиш билан иштирок этарди. Бош ролда европаликлар юзларини кўриш шимолий корея миллати асосчиси фикрига кўра, пропаганда таъсирини кучайтирарди. Ўша йилларнинг деярли барча фильм ва сериалларида бош ролларни америкаликлар ижро этишган.\n"Биринчи фильмданоқ, мен кўчага чиқишим билан кимдир ҳайратдан: "Келтон Пак-Са (фильм қаҳрамони номи)!", деб бақирарди ва ҳатто оддий кореяликлар мендан дастхат сўрашарди", — дея ҳикоя қилади Женкинс унга ёпирилган машҳурлик ҳақида хотиралари билан бўлишар экан.\nТўқсонинчи йиллар бошида америкаликлар мамлакатни тарк этиш ҳуқуқини қўлга киритдилар. Аммо АҚШга уларнинг ҳеч бири қайтмади. Кимдир Шимолий Кореяда қолди ва ҳатто фуқароликни қўлга киритди, кимдир Японияга кетди. Лекин уларнинг тўрт нафари ҳам Пхеньянни улар мажбуран ватан қилганини тан олдилар.\nҚамоқ ва капитализм ўртасида\nКХДРга келадиган барча чет элликлар ҳам у ерда кўп қолишни режалаштирмайди. Кўплар у ерга таҳсил олгани ёки саёҳат қилиб борадилар ва охир-оқибат панжара ортига тушадилар. Кўпинча ҳукумат томонидан ўйлаб топилган баҳоналар билан. Шу тариқа, Шимолий Корея қамоқхонасида 29 ёшли австралиялик талаба Алек Сигли бир ойча ҳаёт кечирган.\nЧучхе мамлакатига у ўтган йили турист сифатида келган аммо кейин Пхеньяндаги Ким Ир Сен номидаги университетда таҳсил олишга қарор қилган. У Шимолий Корея ҳаёти ҳақида ёзган ва машҳур блогерга айланган.\nКХДР ҳукумати июнь ойида уни хориж ОАВларига махфий ахборотни узатишда айблаб, ҳибсга олган. Талабанинг озод этилиши ҳақидаги музокараларга Ғарбнинг кўплаб мамлакатлари қўшилган ва Пхеньян ортга чекинган. Июль ойи бошида талаба қўйиб юборилган.\nАмерикалик талаба Отто Уормбирга бу борада омад камроқ кулиб боққан. КХДР қамоғида у деярли бир ярим йилни ўтказишига тўғри келган. У Сигли сингари Пхеньянга турист сифатида келган. 23 яшар АҚШ фуқароси КХДРни тарк этиши керак бўлган кун, ҳибсга олинган ва ташвиқот плакатни ўғирлаганликда айбланган. Амери ҳукумати Шимолий Корея ҳукумати билан узоқ муддатли музокараларни олиб борган. Отто озод этилиб ватанга қайтгач, кутилмаганда, комага тушган ва тез орада вафот этган. Шимолий Корея ҳукуматининг америкалик яхши шароитларда сақлангани ҳақидаги ўзини оқлашларига ҳеч ким ишонмаган. Пхеньян қамоқда вақти жиддий касал бўлган талабага вақтида зарур тиббий ёрдам кўрсатилмаганликда айбланди.\nБугунги кунда асосан солиқлардан ёки ватанда содир этилган бошқа жиноятлардан қочиб юрган фуқаролар КХДРга бошпана сўраб мурожаат қиладилар. Шимол ҳаммани ҳам қабул қилмайди. Беш йил олдин жанубий кореялик қочоқ Пхеньян ҳукуматини капитализмдан кўра коммунизмни кўпроқ маъқул кўришига инонтирмоқчи бўлган. Аммо у дарҳол фош қилинган: қочоқнинг Сеулда кредит бўйича улкан қарзи борлиги аниқланиб, эркакка нисбатан суд иши очилган. КХДРда бир неча ҳафта бўлган қочоқ ватанга қайтишга мажбур бўлади. Шимол ва Жанубдаги иккита қамоқдан, у, негадир жанубдаги қамоқни танлайди.\nЯпония мухолифати вакиллари Россия Курил оролларининг бутун тизмасини қайтариши кераклигини айтди. Россия Федерация кенгаши ва Давлат думасида бу баёнотга муносабат билдиришди.\nТуркия мудофаа вазири Анқарани С-400 харид қилишга нима мажбурлаганини тушунтирди\nВазирнинг маълум қилишича, Туркия 1999 йилдан буён АҚШга, Францияга мурожаат қилиб келган, аммо улардан садо чиқмаган.\nБухоро ҳокимияти ҳожатхонада дарс ўтаётган ўқувчилар суратига муносабат билдирди\nИжтимоий тармоқда Когон шаҳридаги 9-сонли умумтаълим мактабининг ҳожатхонасидан ўқувчилар учун синф хонаси ташкил этилганлиги ҳақидаги хабарлар тарқалди.\n18:47Туризм қўмитасининг ўқув ҳафтасини қисқартириш ғоясига қандай муносабатдасиз?\n17:44Москва Япониянинг навбатдаги Курил ороллари хусусидаги баёнотига муносабат билдирди\n16:49Бухоро ҳокимияти ҳожатхонада дарс ўтаётган ўқувчилар суратига муносабат билдирди\n16:13Кремль бир қатор мавзулар бўйича Путин ва Зеленскийнинг келишмовчиликларини маълум қилди\n15:35Туркия мудофаа вазири Анқарани С-400 харид қилишга нима мажбурлаганини тушунтирди\nЎзбекистон Миллий гвардияси тўғридан тўғри президентга бўйсундирилди


Наманганлик депутат бир ой ичида 78 нафар аҳолини иш билан таъминлади (+видео) | O'zLiDeP\nХалқ депутатлари Наманган вилоят Кенгашидаги ЎзЛиДеП депутатлик гуруҳи аъзолари Олимхон Бабаханов ва Ғиёсиддин Бабахановлар аҳоли билан тўғридан-тўғри очиқ мулоқотни йўлга қўйиш, муаммоларни аниқлаб, ўз вақтида бартараф этиш мақсадида “Депутат қабулхонаси” ташкил этди.\nПартия депутатлари халқ ишонч билдирган кундан бошлаб ишга киришиб кетди. Халқ вакиллари маҳалла аҳлини кичик бизнес, айниқса уй шароитида оилавий тадбиркорлик ва ҳунармандчилик фаолиятига кенг жалб этиш, бизнесни юритиш бўйича ҳуқуқий маслахат ва тегишли тавсиялар бериб келмоқда ҳамда ишга муҳтож қатламнинг бандлигини таъминлашга яқиндан кўмаклашяпти.\nЭндиликда депутатлар ташаббуси билан Савдо-саноат палатаси вилоят кенгашининг “Тадбиркорликка кўмаклашиш маркази” ҳамкорлигида ҳудуддаги аҳоли вакиллари, айниқса ёшлар ва аёлларга бизнес сир асрорларини ўргатиш учун бепул ўқув курслари ташкил этилади.\nШу билан бирга ёшларни замонавий билим ва касб-ҳунарлар, хорижий тилларни пухта эгаллашларига кўмаклашиш мақсадида инглиз тили буйича ҳам бепул сабоқ бериб борилади.\nБундан ташқари, маҳаллалардаги ижтимоий кўмакка муҳтож аҳоли вакиллари назоратга олиниб, моддий ва маънавий жиҳатдан доимий равишда қўллаб-қувватлаб келинади.\nЯнвар ойи давомида маҳалладаги кам таъминланган оилаларга ҳомийлик асосида моддий ёрдам кўрсатилди. Депутатлар кўмагида 78 нафар аҳоли иш билан таъминланди.\n- Мақсадимиз халққа енгиллик яратиш, - дейди маҳаллий Кенгаш депутати Ғиёсиддин Бабаханов. – Мана бугуннинг ўзида 20 нафардан ортиқ фуқароларни мурожаатларини тингладик, улардан ишга жойлашиш истагини билдирган 5 нафари иш билан таъминланди, 5 нафарига молиявий ёрдам кўрсатилди.\nХалқ вакиллари томонидан мурожаатларни ҳал этилиши вақт талаб этадиган масалалар юзасидан тегишли ташкилотларга депутатлик сўровлари юборилиб, назоратга олинган.\nАдхам 2020-02-17 18:06:57\nБу инсонларни кишлок хужалиги сохасидаги ишлари хам тахсинга лойик.\nПрезидентимиз оғир дамларда ҳам тадбиркорлар билан\nДониёр Ғаниев: Ҳар бир нарсада бир ҳикмат бор!\nКоронавирус инфекцияси туфайли дунё аҳли қатори халқимиз ҳам синовли кунларни бошдан кечирмоқда. ...\nАйни пайтда халқимиз оғир синовли кунларни бошидан кечирмоқда. Қатъий интизом ва метин ирода ...\nБугунги кунда инсоният мураккаб даврни бошидан кечирмоқда. Давлатимиз раҳбари томонидан ...


Қўқон театри томошабинлар учун 104-маротаба эшикларини очди | "Фарғона ҳақиқати"-"Ферганская правда"\nҚўқон театри томошабинлар учун 104-маротаба эшикларини очди Маданият\nҲар бир соҳанинг ўз фидойилари бўлади. Ҳеч бир манфаатни кўзламай касби учун жонини беришга ҳам тайёр фидойилар борки, соҳалар ривожланади, илм-фан юксалади. Театр фахрийси, Ўзбекистонда хизмат кўрсатган маданият ходими Азимжон Азизов ана шундай фидойилар ҳақида “Нейрон” асарини ёзди ва театр жамоаси томонидан маҳорат билан саҳналаштирилди. Қўқон мусиқали драма театрининг 104-мавсуми “Фидоий” деб номланган ушбу спектакль премьераси билан томошабинларга ўз эшикларини очди.\nТантанали очилиш маросимида шаҳар ҳокими ўринбосари, хотин-қизлар қўмитаси раиси Лолахон Назирова ҳамшаҳарларимиз, театр ва санъат ихлосмандларини янги театр мавсуми очилиши билан қутлади.\nТеатр ҳаётнинг саҳнадаги акси эканлиги, театр санъатининг Ватани бўлган шаҳримиздан йирик маданият ва санъат намояндалари етишиб чиққанлиги, Қўқон театри саҳнасида кўплаб йирик асарлар намойиш этилганлигини таъкидлади. Бу отахон театрда бугунги кунда ҳам жамият ҳаётидаги жараёнларни холис ва ҳаққоний акс эттирувчи, тарихий қаҳрамонлар ва замондошларимиз сиймосини гавдалантирган саҳна асарлари томошабинлар эътиборига ҳавола қилиб келинаётгани, Ўзбекистон Халқ артисти Шафоат Раҳматуллаева, Ўзбекистонда хизмат кўрсатган маданият ходими, театр режиссёри ва рассоми Азимжон Азизовлар яратган устоз-шогирд мактабидан етишиб чиққан ўнлаб маҳоратли актёр ва актрисаларнинг меҳнатлари самарасида Қўқон мусиқали драма театрида давр руҳига ҳамоҳанг асарлар яратилаётганини эътироф этди.\nТадбирда сўз олганлар театр жамоаси учун янги мавсум сермаҳсул ва ютуқларга бой бўлишини тиладилар. Жамоанинг келгусидаги спектаклларида ҳам томошабинлар эътиборига эзгулик, юртпарварлик, инсоний фазилатларни камол топтиришга хизмат қиладиган сермазмун, ҳаётий асарлар тақдим этилишига ишонч билдирилди.\nТомошабинлар аския дарғалари Жўрахон Пўлатов ва Акрамжон Анваровларнинг беғараз пайровларидан баҳра олишди.\nШундан сўнг саҳнада шифокорнинг бемор хатто ўз рақиби бўлсада унинг соғайиши учун бор тажрибасини сарфлаш, ўз касбига умрбод содиқ қолиш учун қилган қасамёди янгради. Меҳр қўйган касби – беморлар дардига шифо бўлиш, тиббиётда янги бурилиш ясаб, кўплаб инсонларга соғлом ҳаёт бағишлашни ният қилган, бунинг учун ўзини қурбон қилишга ҳам шай бўлган фидоий тиббиёт ходими ҳақида ҳикоя қилувчи “Фидоий” спектакли намойиш этилди.\nҲисобчи хато қилса унинг хатосини жадваллар тўғрилаши мумкин аммо олмос тиғ ушлаган жарроҳнинг хатосини тузатиб бўлмайди. Шу маънода тиббиёт соҳаси энг масъулият талаб касблардан биридир. Айтишларича, тиббиёт рамзи авваллари қадахга ўралган илон эмас, ёниб тугаб бораётган шам бўлган.\nЯъни, шам каби ёниб яшаб, атрофдагиларга нур улашиш учун ўзини қурбон қилишга ҳам тайёр бўлиш кераклигини англатган. Спектакль бош қаҳрамони – тажрибали, изланувчан шифокор-жарроҳ Талъат Иброҳимов ҳам худди шундай инсон.\nУ мен тиббиётнинг қулиман, тиббиёт учун хизмат қиламан, дея не-не синовларни енгиб ўтади. Тақдир тақозоси билан бир пайтлар суйган қизини тортиб олган инсон, яъни рақибини жонлаштириши керак бўлади. У бор маҳоратини сарфлаб, ҳеч иккиланмай мураккаб жарроҳлик амалиётини бажаради. Афсуски, тиббиёт илми ожизлик қилиб, ўзига боғлиқ бўлмаган ҳолатда бемор ҳаётини сақлаб қола олмайди.\nСаҳна асарида бу шифокор бошига ёғилган мусибатлар, унинг қамоқдалик пайтидаги изтироблари, қандай оғир вазиятларга тушмасин, нейронлар билан боғлиқ илмий изланишлардан бир зум бўлсада тўхтамаганлиги акс этган. У кейинчалик ҳаётини хавф остига қўйиб, ҳамкасбларидан ўзининг устида тажриба ўтказишни, яъни тана аъзоларини бошқарадиган чап миясини операция қилишни ўтиниб сўрайди. Минглаб нейрон – хужайралар орасидан айнан қўли ва оёғининг ишлашига ҳалал бериб турган ўлик нейронни топишларида йўл кўрсатади. Вабони кашф этган шифокор вабо таёқчаларини ўз қонига юбориб, тажриба ўтказгани ва вафот этса-да инсоният ҳаётини асраб қолгани каби бир қатор мисоллар келтириб, ўзида тажриба жарроҳлиги ўтказилишига эришади.\nШу тариқа тиббиёт оламида биринчи бор нейрон операцияси муваффақиятли амалга оширилади.\nРежиссёр Валишер Юнусов саҳналаштирган спектаклни томоша қилар эканмиз, театр жонли ижро эканлиги, кино санъатидан мана шу жиҳати билан бирмунча фарқланиши ва жозибадорлигини ҳис этамиз.\nТеатр мавсуми очилиши муносабати билан, шунингдек фойеда Қўқон театри тарихидан дарак берувчи суратлар кўргазмаси ташкил этилди.\nАктёрлар томонидан турли спектакллар қаҳрамонлари гавдалантирилди ва томошабинларга манзур бўлди.\n«Қўқон садоси» газетаси веб-сайтидан олинган\nСуратлар муаллифи: Умархон Турсунхўжаев.\n« Фарғонада Корея Ха...\nТадбиркорга имконият я... »


Уст-Каменогорск (Қозоғистон)да йирик улгуржи тарқатиш маркази қурилиши бошланди • EastFruit\nБош саҳифа › Янгиликлар › Уст-Каменогорск (Қозоғистон)да йирик улгуржи тарқатиш маркази қурилиши бошланди\nУст-Каменогорск (Қозоғистон)да йирик улгуржи тарқатиш маркази қурилиши бошланди\nМуаллиф: EastFruit 15 Mar 22 14 Mar 22 012\nҚозоғистоннинг «Нарин-Сауда-ОПТ» ТОО компанияси Уст-Каменогорскда «Олтой» улгуржи тарқатиш маркази (УТМ)ни қуриш бўйича инвестиция лойиҳасини ишга туширди. Лойиҳа “СПК Ертiс” АЖ иштирокида амалга оширилмоқда. Бу хусусда “Каzakh Invest” матбуот хизмати ҳаволасига таяниб, ElDala.kz хабар берди.\nИнвесторларнинг сўзларига кўра, қурилишнинг умумий қиймати замонавий ускуналар ўрнатилиши ҳисобга олинса, 14,3 миллиард тенгени ташкил этади. УТМ Олмаота-Уст-Каменогорск автомагистрали яқинида жойлашган бўлади.\nМаълум қилинишича, инвестиция лойиҳасига мувофиқ, умумий майдони 20 минг метр квадратлик 45 минг тоннагача маҳсулот юклаш имкониятига эга иккита сабзавот омбори, умумий майдони 2 160 метр квадратлик кросс-док, шунингдек, маъмурий бинолар мажмуаси қурилиши кўзда тутилган.\n“Ҳар бир сабзавот омбори икки секциядан иборат бўлади. Биринчи секцияга 5000 тоннагача юкни сиғдира оладиган, ҳарорат назорат қилинмайдиган вентиляция ускуналари бор вақтинча сақлаш омбори жойлаштирилади. Иккинчи секция – 17,5 минг тоннагача бўлган совутгич ускуналари мавжуд узоқ муддатли сақлаш омборидир”, дея қайд этилди компания хабарида.\nОмборхона паллетлар қўлланадиган Голландия технологиясига асосланади. Ушбу усул маҳсулотни узоқ муддатли ва самарали сақлашни, шунингдек, товарлар тез жўнатилишини таъминлайди. Кросс-док тизими замонавий юклаш техникалари, автоматик ёнғин ўчириш тизими, видеокузатув, шунингдек, маҳсулот ҳақидаги энг сўнгги маълумотларни жамлаган ахборот мониторлари билан жиҳозланади.\n«Мазкур лойиҳанинг амалга оширилиши маҳаллий фермерлар учун жуда кўп қулайликлар яратмоқда. Улар ишлаб чиқарилаётган маҳсулотларнинг рақобатбардошлигини ошириш, Қозоғистон озиқ-овқат бозорида маҳаллий ишлаб чиқариш улушини кенгайтириш, маҳсулотларни экспорт қилишнинг янги имкониятлари, меҳнат унумдорлиги ва маҳаллий аҳолининг молиявий фаровонлигини юксалтиришга хизмат қилади”, дейди «Kazakh Invest»нинг Шарқий Қозоғистон вилояти бўйича минтақавий директори Нартай Бейсеков.\nЛойиҳа маҳсулотларни ҳудудлараро самарали қайта тақсимлашни ташкил этиш, нархларни барқарорлаштириш, импорт ўрнини босиш, қишлоқ хўжалиги маҳсулотларининг соя айланмасини қонунийлаштириш, озиқ-овқат маҳсулотларини сақлаш ва қайта ишлашнинг миллий технологияларини яратиш, шунингдек, қишлоқ хўжалиги маҳсулотларининг ҳисоби, оқимлари ва прогнозлашнинг ягона ахборот тизимини самарали ташкил этишга ҳисса қўшади.\nавтоматлаштиришагрологистик мажмуаҚозоғистонмузлаткичли камераларсабзавот сақлаш омбори


Шавкат Мирзиёев қишлоқ хўжалигида Исроилни намуна қилиб кўрсатди\nШавкат Мирзиёев қишлоқ хўжалигида Исроилни намуна...\n31.10.2018 22:04 0 865\nЎзбекистон Республикаси Президенти Шавкат Мирзиёев раислигида 31 октябрь куни қишлоқ хўжалигини комплекс ривожлантириш, соҳага инновацион технологияларни кенг жорий этиш, маҳсулотлар экспортини ошириш масалаларига бағишланган йиғилиш ўтказилди. Бу ҳақда президент матбуот хизмати хабар берди.\nКейинги икки йилда қишлоқ хўжалигида туб ислоҳотлар, таркибий ўзгаришлар амалга оширилди. Соҳада бозор муносабатларини жорий этиш, қайта ишлаш ва экспорт инфратузилмасини ривожлантириш бўйича жуда кўп ишлар қилинди. Фермер ва деҳқонларнинг даромадини ошириш мақсадида янгича тизим жорий қилиниб, кўплаб долзарб масалалар ҳал қилиб берилди. Етарли миқдорда маблағ ажратилди.\nЙиғилишда қишлоқ хўжалигида инновацион технологиялар, илмий ишланмалар, айниқса, томчилатиб суғориш технологиясини кенг жорий қилиш масаласига алоҳида эътибор қаратилди.\nИсроил давлатининг бу борадаги тажрибаси кўрсатиб ўтилди. У ерда қишлоқ хўжалиги томчилатиб суғоришга мослашгани учун бир километр ҳам коллектор дренаж тармоғи ва шўрланган майдонлар йўқ. Мелиорация тадбирларига умуман харажат қилинмайди.\nЮртимизда сувни тежаш технологияларини татбиқ этиш бўйича етарли иш олиб борилмаётгани, бунинг оқибатида 140 минг километр узунликдаги коллектор дренажларга катта маблағ сарф бўлаётгани танқид қилинди.\n– Сувни тежовчи технологияни қўллаш ҳисобига 50-60 фоиз сувни иқтисод қилиш мумкин. Биргина кўчма эгилувчан қувурлардан фойдаланиш сувни 10-15 фоизга, томчилатиб суғориш эса 35-65 фоизга тежаш имконини беради. Лекин, томчилатиб суғориш тизими жуда кам майдонларда жорий этилган, холос, – деди Шавкат Мирзиёев.\nШундан келиб чиқиб, 2019-2021 йилларда пахта-тўқимачилик кластерлари ва фермерлар пахта майдонида томчилатиб суғориш технологиясини жорий қилиш кўламини кенгайтириш зарурлиги таъкидланди.\nҚишлоқ хўжалиги комплексидаги энг асосий масалалардан бири экспортбоп мева-сабзавот етиштириш ва уни экспорт қилишдир. Аммо Қишлоқ хўжалиги вазирлиги, “Ўзбекозиқовқатхолдинг” компанияси ҳудудлар раҳбарлари билан тизимли иш олиб бормагани оқибатида экспорт прогнозини тўлиқ таъминлай олмаслик хавфи мавжудлиги қайд этилди.\nШу боис ҳар бир ҳудуд билан экспорт бўйича икки ойлик режани кунма-кун белгилаб, тизимли бажариш вазифаси қўйилди. Шу билан бирга, кегуси йил экспорти учун сабзавот экинларини экиш бўйича топшириқлар берилди.\nЎзбекистоннинг иқлим шароити эртапишар маҳсулотлар етиштириш имконини беради. Баҳор ойларида хорижий мамлакатларда уларга талаб ортади. Лекин бу имкониятдан унумли фойдаланилмаяпти.\nЙиғилишда тегишли вазирлик ва ташкилотларга Россия, Хитой, Жанубий Корея, Ҳиндистон, Япония ва бошқа давлатлар бозорига қишлоқ хўжалиги маҳсулотлари экспортини кўпайтириш бўйича кўрсатма берилди.\n– Яна бир бор айтаман, экспорт давлатимиз сиёсатининг энг муҳим, устувор йўналишларидан биридир. Шунинг учун ҳар бир вазирлик ва идора экспортни ривожлантириши керак, – дея таъкидлади Президентимиз.\nЙиғилишда янги ташкил қилган уюшмалар фаолиятига ҳам эътибор қаратилди. Улар ўз йўналишлари бўйича янгиликка интилмаётгани, соҳадаги ўрни сезилмаётгани танқид қилинди.\nҚишлоқ хўжалиги тармоқларига инвестицияларни, айниқса, тўғридан-тўғри хорижий инвестицияларни жалб қилиш зарурлиги таъкидланди.\nЕрни ҳақиқий эгасига бериш, ер ва сув ресурсларидан самарали фойдаланиш, уруғчиликни ривожлантириш, минерал ўғитлар етказиб бериш тизимини такомиллаштириш, қишлоқ хўжалиги техника паркини янгилаш, маҳсулотларни қайта ишлаш соҳасини ривожлантириш ва бошқа йўналишларда долзарб вазифалар белгилаб берилди.


Қашқадарёда аёл зўрламоқчи бўлган эркакни ўлдирганликда айбланмоқда - Anhor\nAnhor Все посты Қашқадарёда аёл зўрламоқчи бўлган эркакни ўлдирганликда айбланмоқда\nҚашқадарё вилояти прокуратураси қўшнисини ўлдиришда айбланган ҳомиладор аёлнинг иши судга ўтказилганини эълон қилди. Бу ҳақда “Новости Узбекистана” нашри ёзади.\n25 июнь куни Чироқчи тумани Лангар маҳалласида яшовчилар Ж. А. нинг жасадини топдилар, Жиноят кодексининг 97 -моддаси 1 -қисми (қасддан одам ўлдириш) билан жиноят иши қўзғатилди. Қотилликда гумон қилиниб, яқин атрофда яшовчи Н. Ж. қўлга олинди, у қотилликни тан олди ва воқеа қандай юз берганини айтиб берди: эркак уни зўрламоқчи бўлган, аёл номусини ҳимоя қилиб, ошхона пичоғи билан уни пичоқлаган.\nТергов давомида Чироқчи вилояти прокурори Лангар аҳолиси ва жабрланувчиларнинг оиласини сўроқ қилган. Қотилнинг қариндошлари Н. Ж.нинг акаси ва отасини ўлдиришда иштирок этганликлари ҳақида гапиришди, аммо бу тасдиқланмади.\nТергов натижаларига кўра Н.Ж. Жиноят кодексининг 97 -моддаси 1 -қисми (қасддан одам ўлдириш) билан айбланиб, иш 2021 йил 7 сентябрда судга топширилган. Ҳозирда бу иш Жиноят ишлари бўйича Чироқчи туман суди томонидан кўриб чиқилмоқда. Аёлни 10 йилдан 15 йилгача қамоқ жазоси кутмоқда.\nIKEA компанияси Ўзбекистонда ўз товар белгисини рўйхатдан ўтказмоқда


Депортацияга жавобан депортация\n26 май 2022, Тошкент вақти: 09:38\n14 апрел куни Тошкент-Бишкек йўналиши бўйича Қирғизистон пойтахтига учиб келган ўзбекистонлик етти фуқаро “Манас” халқаро аэропортидан Тошкентга қайтарилди. Ўзбекистонликларни депортация қилган қирғиз зобити бунинг ўзбек чегараларига жавоб эканини айтган.\nЧоршанба куни тонгги соат 5.35 да Тошкент халқаро аэропортидан Бишкекка учган самолёт Қирғизистон вақти билан 7.50 да “Манас” аэропортига ўз вақтида қўнган. Аммо чегара назоратидан ўтаётган 7 нафар ўзбекистонликка чегарачи зобит четда кутиб туришни амр қилган.\n- Биз ҳайрон бўлиб, 10 дақиқача турганимиздан сўнг бошқа бир офицер чиқиб, бизни Ўзбекистонга депорт қилишини айтди. Бизнинг саволимизга у: “Бу ўзбекистонлик чегарачилар қирғизистонлик фуқароларни Ўзбекистондан ҳайдаб чиқарганига бўлган жавоб”, деди. Айтишларича, аввалги рейслар нормал учган. Негадир бизнинг рейс шунақа бўлди, дейди Тошкентга қайтариб юборилган ўзбекистонлик йўловчилардан бири.\nУнинг айтишича, етти нафар ўзбекистонликни депортация қилиш ҳақида “Манас” аэропортида акт тузилган. Актда ўзбекистонликлар “номақбул шахс” ўлароқ зикр қилинган. Суҳбатдошимизга кўра, самолётда бўлган “Ўзбекистон ҳаво йўллари” хавфсизлик хизмати вакили ҳам бу ҳодисадан таажжубга тушган.\nМасалага ойдинлик киритиш мақсадида биз Қирғизистон чегара назорати бош бошқармаси билан боғландик. Бошқарма вакили ҳақиқатан шундай воқеа содир бўлганини тасдиқлади:\n- Уларнинг ҳужжатларида ноаниқликлар борлиги маълум бўлди. Шу сабабли улар ватанларига қайтариб юборилди, деди Қирғизистон чегара назорати бош бошқармаси ходими.\nШунингдек, Қирғизистон чегара назорати вакили 14 апрел куни Тошкентга учган қирғизистонлик фуқаролар Бишкекка депортация қилинганини ҳам қистириб ўтди.\n- Бизнинг беш фуқаромизни қайтариб юборишган, депортация қилишган. Чунки улар томонидан бир томонлама чегаралар ёпилган. Шу сабабли Қирғизистон фуқароларини Ўзбекистон чегарасидан ўтказишмаган. Бу жавоб реакцияси эмас, бу ҳозир бўлаётган воқеалар сабабли, дейди Қирғизистон чегара назорати бош бошқармаси ходими.\nҚирғизистонга учган 777-рейсда Ўзбекистон ва Қирғизистон фуқароларидан ташқари бошқа давлат фуқаролари ҳам бўлган. Улар ҳеч қандай муаммосиз Қирғизистон чегарачилари томонидан ўтказию юборилган.\nАснода Ўзбекистонга қайтиб учиб келган йўловчилар бошқа воқеанинг гувоҳи бўлганларини айтадилар.\n- Ўзбек чегарачилари биз билан бирга Тошкентга учиб келган тўрт қирғизистонликка уларни ҳам худди шундай ватанига қайтариб юборишларини айтганини эшитдик, дейди депортация қилинган ўзбекистонлик фуқаролардан бири.\nЭслатиб ўтамиз, ўтган ҳафтада Қирғизистонда содир бўлган воқеалар ортидан ўзбек-қирғиз чегараси Ўзбекистон томонидан бир томонлама ёпиб қўйилганди. Қирғизистонлик чегарачилар чегаранинг Қирғизистон томонини очиқлигини айтмоқдалар.


Вилоят ҳокими: “Элбоши Мактуби – янги чўққиларга етаклайдиган энг асосий ҳужжат”\nКеча Жанубий Қозоғистон вилояти ҳокими Ж. Туймебаев вилоят маслаҳатининг навбатдан ташқари XIX сессиясида ҳамюртларни Элбошининг Қозоғистон халқига йўллаган “Тўртинчи саноат инқилоби шароитларида ривожланишнинг янги имкониятлари” Мактубида белгиланган вазифаларни биргаликда амалга оширишга чақирди.\nМактубдаги ўнта йўналишнинг ҳар бирига алоҳида тўхталган вилоят ҳокими Давлат раҳбарининг навбатдаги сиёсий ҳужжати тўртинчи саноат инқилоби шароитларига мослашиш ва муваффақиятга эришиш йўлини топиш учун нималар қилиш зарурлигини батафсил баён этганини айтди.\n– Биринчи вазифа – “Индустрлаштириш янги технологияларни жорий этишнинг дарғасига айланиши зарур”, деб таъкидлайди Элбошимиз. Бу йўналишдаги ишларни Жанубий Қозоғистон вилояти жадаллаштиради. Минтақамиздаги 11та индустриявий ҳудуд ва битта махсус иқтисодий минтақанинг имкониятларидан тўлиқ фойдаланишимиз керак. 2017 йили индустриявий ҳудудда қиймати 9,4 млрд. тенгени ташкил қиладиган 13та лойиҳа амалга оширилди. Эндиликда мазкур йўналишдаги ишларни янада жонлантиришимиз зарур. Бугунги кунда ишлаб турган корхоналарда рақамли технологиялар татбиқ этилиб, ишлаб чиқариш қуввати оширилмоқда. Чунончи, замонавий технологиялардан фойдаланиш орқали атмосферага чиқадиган зарарли газларни камайтириб, иш вақти ҳамда энергия сарфини озайтирган маъқул. Бу –самарадорликни оширишига шубҳа йўқ.\nЭлбоши белгилаган иккинчи вазифа –“Имкониятлар салоҳиятини янада ривожлантириш”. Президент бу борада табиий захиралардан самарали фойдаланиб, энергия манбаларини топиш ва тежашга эътибор қаратган. Ҳудудимизда мазкур йўналишдаги ишлар\nЭКСПО – 2017 халқаро кўргазмасидан кейин фаол йўлга қўйилганини яхши биласизлар. Ўтган йили Сайрам, Қазиғурт туманларида гидро-электр станциялари ишга туширилди. Шунингдек, Шимкент шаҳрида чиқинди сувдан биогаз оладиган Марказий Осиёда муқобили бўлмаган мажмуа фойдаланишга топширилди. Буларнинг барчаси давлатнинг қўллаб-қувватлаши натижасида амалга ошмоқда. Ҳозирги вақтда вилоятимизнинг бир неча туманида чет эл сармоядорлари билан ҳамкорликда қуёш нуридан электр энергия ишлаб чиқарадиган иншоотлар қурилиши юритилмоқда. “Яшил иқтисодиёт”ни ривожлантириш бўйича вилоятда амалга ошириладиган 26та лойиҳа янги қиёфа кашф этди, – деди Ж. Туймебаев.\nМактубдаги учинчи вазифа – “Ақлли технологиялар” – агросаноат мажмуасини шиддат билан ривожлантириш имконияти эканлигини айтган вилоят ҳокими аграр ҳудуд бўлган Жанубий Қозоғистон мамлакатимиз бўйича қишлоқ хўжалиги соҳасида илғор технологияларни қўлланишда карвонбошилик қилаётганини таъкидлади.\n– Жумладан, томчилатиб суғориш усули 7,5 минг гектар ерда татбиқ этилиб, жами майдони 58,5 минг гектарга етди. Бу – республикадаги томчилатиб суғориладиган ернинг 72 фоизини ташкил қилади. Интенсив боғлар майдони эса 2,8 минг гектарга етди. Интенсив боғ, томчилатиб суғориш, иссиқхона йўналишларида илғор технологияларни татбиқ этиш орқали унумдорликнинг юқори чўққисига етдик. Бу йил ҳам янги технологияларни татбиқ этиш иши юқори суръатлар билан давом эттирилади. Давлат раҳбари белгилаган тўртинчи йўналиш – транспорт-логистика инфратузилмасининг самарасини оширишга қаратилган вазифаларни амалга оширишда Жанубнинг имконияти мўл экани ўзимизга маълум. Масалан, “Янги индустрлаштириш: Қозоғистон йўлбарсининг қадами” мавзусидаги миллий телекўприкда Шимкент шаҳрида жойлашган транспорт-логистика марказида А+ тоифасидаги мажмуа ишга туширилган эди. “Ғарбий Европа – Ғарбий Хитой” магистрали ва темирйўл тармоғига яқин жойлашган янги транспорт-логистика марказининг устунлиги географик жиҳатдан қулай жойлашувида. Бу – ҳудудни транспорт-логистикавий хаб сифатида шакллантиришга ва Қозоғистон ҳудуди орқали йўлни кенгайтириш имконини беради. Ҳозирги кунда умумий майдони 92 гектарни ташкил қиладиган “Оңтүстік” транспорт-логистика марказида сармоявий қиймати 35,6 млрд. тенгелик 8та лойиҳа амалга оширилмоқда. Унинг майдони – 242500 квадрат метр. Бу ерда божхона, фитосанитария ва ветеринария назорати хизматлари “ягона дарча” қоидаси асосида юритилади, – деди вилоят ҳокими.\nҚозоғистонликларнинг энг асосий ижтимоий муаммоси – бошпана. Шу сабабли, Элбоши ўзининг Мактубида уй-жой қурилиши соҳасига алоҳида эътибор қаратаётганини айтган Ж. Туймебаев жорий йилда Жанубда 245та кўп қаватли уйнинг қурилиши олиб борилиб, уларнинг 91таси ёки 4733та квартира фойдаланишга берилганини айтди. Шунингдек, ҳоким ўтган йили қурилиши бошланган 154та уйдан ташқари, 2018 йилда яна 100та уй қурилиши бошланганини маълум қилди.\nРивожланишнинг 10 йўналишини қамраб олган Элбоши Мактуби янги имкониятларга етаклайдиган асосий ҳужжат эканлигини айтган минтақа раҳбари сиёсий ҳужжатни тушунтириш ва тарғиб қилиш ишлари бўйича жадвал, медиа-режа ишлаб чиқишни топширди. Шунингдек, ҳоким барча даражадаги ҳокимлар, депутатлар, фахрийлар ва жамоат ташкилотлари, соҳа фаолларини халқ орасида тарғибот ишларида, асосий устуворларнинг юқори даражада амалга оширилишида жонбозлик кўрсатишга чақирди.\nШундан сўнг маъруза қилган вилоят маслаҳатининг давлат-ҳуқуқий масалалар ва маҳаллий ўзини ўзи бошқариш бўйича доимий комиссияси раиси Ўмирзақ Мелдеханов вилоятнинг маъмурий-тадбиркорлик маркази жойлашган Астана шоҳкўчасини Қозоғистон Республикасининг Тўнғич Президенти Нурсултан Абишули Назарбаев номи билан аташни таклиф қилди. Унинг фикрини депутатлар бир овоздан маъқулладилар.\nВилоят ҳокимининг матбуот хизмати, 2018-01-10, 22:41 179


Қумқўрғон тумани ҳокимлиги\nЕр ажратиш бўйича туман хокимининг қарорлари\nВазирлик виртуал қабулхонаси\n«Долзарб 40 кунлик”да Халқ банки ходимлари ҳам фаол иштирок этишди.\nҲокимлик янгиликлари / 2021-11-17\nШу кунларда юртимиздаги барча ташкилот, муассаса ва корхоналар ходимлари томонидан худудларда ободонлаштириш ва кўкаламзорлаштириш, кўчат экиш ишлари уюшқоқлик билан олиб борилмоқда. Ушбу «Долзарб 40 кунлик”да Халқ банки ходимлари ҳам фаол иштирок этишди. Туман ҳокимининг биринчи ўринбосари Мурод Қултаев ушбу акцияда ўз ҳиссасини қўшди.\nБАЙРОҒИМ ИФТИХОРИМ МЕНИНГ!!!\n2021-йил 17-ноябр куни Қумқўрғон туман Маънавият ва маърифат бўлинмаси томонидан 18-ноябр Ўзбекистон Республикаси Давлат Байроғи қабул қилинганлигининг 30 йиллиги муносабати билан туман ҳокимлиги аппарат ҳодимлари билан биргаликда #челленжлар ўтказди.\nҚУМҚЎРҒОНЛИК ФУТБОЛЧИЛАР ЯНА ҒАЛАБА ҚОЗОНИШДИ\nҲокимлик янгиликлари / 2021-11-16\nҚумқўрғон туманида спортнинг футбол тури буйича Сурхондарё вилояти биринчилиги иккинчи лига уйинлари чемпионлиги учун "Қумқўрғон-1977" ва "Бойсун 1975" жамоалари ўртасида футбол уйини Қумқўрғон 1977 ғалабаси билан якунланди.\nФУТБОЛ ЎЙИНИГА ТАЙЁРГАРЛИК ЖАРАЁНЛАРИ\nХабарингиз бор, бугун Қумқўрғон тумани "Алпомиш" спорт мажмуасида "Қумқўрғон 1977" жамоаси ва "Бойсун-1975" жамоаси ўртасида футбол ўйини ўтказилади.\nДОЛЗАРБ 40 КУНЛИК\nҚумқўрғон туманида ҳудудларни кўкаламзорлаштириш ишлари жадаллик билан олиб борилмоқда. Дарахт экишдек савобли ишга туман ҳокими Р.Гаппаров бошчилигида, барча ташкилот, корхона ходимлари ҳамда туман аҳолиси бош қўшишмоқда.\nҚишлоқ хўжалиги бошқармаси ходимлари ҳам ўз ҳудудларини яшил маконга айлантириш борасида жонбозлик кўрсатишди.\nБарчаси: 576 та\nҚумқўрғон тумани, Ўзбекистон шох кўчаси, 1 уй\n+998 (76) 46 52 511\n© Қумқўрғон тумани ҳокимлиги веб-сайтлари 2022